**Isis**, myös **ISIS** ja **IS** (engl. *the Islamic State* (IS), *the Islamic State of Iraq and Syria* (ISIS), arab. الدولة الاسلامية‎‎, *Ad-Dawla al-’Islāmiyya*, **Islamilainen valtio**) tai **ISIL** (engl. *the Islamic State of Iraq and the Levant*) ja **Daesh** on pohjoisessa Irakissa ja Syyriassa toimiva jihadistijärjestö. Isis hallitsi osia Syyriasta ja Irakista vuosina 2014–2019. Järjestö perusti 29. kesäkuuta 2014 alueelle islamilaiseen šaria-lakiin pohjautuvan kalifaatin. Järjestöä ovat johtaneet ensin Abu Bakr al-Baghdadi ja sitten Abu Ibrahim al-Hashimi al-Qurashi, jotka molemmat tekivät itsemurhan Yhdysvaltojen erikoisjoukkojen tunkeutuessa heidän piilopaikkoihinsa. Isisin mukaan kolmas johtaja Abu Hasan al-Hashimi al-Qurashi kuoli marraskuussa 2022 ja neljäs Abu al-Hussein al-Husseini al-Qurashi kuoli elokuussa 2023. Järjestön viides ja nykyinen kalifi on Abu Ibrahim al-Qurashi.

Pyhää sotaa käyvän Isisin perusta on salafismissa ja wahhabismissa. Isis tunnetaan maailmalla vastustajien julmasta kohtelusta ja terrorismista. Monet maailman valtiot pyrkivät kukistamaan Isisin, koska pitävät sitä maailmanlaajuisena uhkana.

Aiemmin al-Qaidaan kuulunut Isis erosi al-Qaidasta helmikuussa 2014 ja julistautui "Islamilaiseksi valtioksi" ja kalifaatiksi. Sen jälkeen useat maailman maat ja liittoumat alkoivat sotia Isisiä vastaan. Vuosina 2016–2017 Isis menetti tuntuvasti alueitaan, ja joulukuussa 2017 sen Irakissa ja Syyriassa valtaamat alueet oli vallattu lähes kokonaan takaisin. Muutama pikkukaupunki jäi. Vuoden 2019 helmikuussa järjestö menetti käytännössä kaikki Syyrian alueensa, mutta sen taistelijoita oli yhä paljon hajallaan eri puolilla maailmaa. Yhdysvaltain armeijan erikoisjoukot hyökkäsivät al-Baghdadin kimppuun 26. lokakuuta 2019, jolloin tämä tappoi itsensä.

Nimi
----

Nimi Isis on lyhenne englanninkielisestä nimestä the "Islamic State in Iraq and Syria". Yhdysvalloissa on käytetty myös nimeä **ISIL** joka on lyhenne nimestä "the Islamic State of Iraq and the Levant". Myös Suomen Suojelupoliisi käyttää viestinnässään ISIL-lyhennettä.

Järjestö ilmoitti 29. kesäkuuta 2014 uudeksi nimekseen Islamilainen valtio (engl. *Islamic State*, lyhenne IS), mutta suomen kielessä käytetään useimmiten lyhennenimeä Isis tai ISIS. Nimitys "Islamilainen valtio" on yleisviestinnässä hämmentävä, koska se voi johtaa käsitykseen, että on syntynyt uusi kansainvälisesti tunnustettu valtio. Nimitys johtaa harhaan myös siksi, että maailmassa on useita islamilaisia valtioita eli sellaisia valtioita, joiden poliittinen ideologia perustuu islamiin.

Isis-järjestö on uhannut leikata kielen jokaiselta, joka käyttää järjestöstä julkisesti arabiankielistä lyhennenimeä 
*daesh* (arab. داعش‎, *dā‘iš*). Lyhenne muistuttaa arabian kielen sanaa *das*, "polkea, astua".

Historia
--------

*Pääartikkeli: Isisin historia*
### Tausta

Isisin historia alkoi vuonna 1999, kun nuori jordanialainen jihadisti Abu Mus’ab al-Zarqawi matkusti Kandahariin, Afganistaniin tapaamaan al-Qaidan johtajia. Zarqawi halusi lietsoa vallankumousta Irakin ja Syyrian alueella ja tarvitsi tarkoitukseensa rahaa ja kannattajia. Sunnimuslimi Zarqawi inhosi erityisesti shiioja. Osama bin Laden ja muut al-Qaidan johtajat eivät kutsuneet Zarqawia jäsenekseen tämän äärimmäisten näkemysten vuoksi, mutta he aloittivat silti yhteistyön.

### Irakin al-Qaida

Talibanin kaaduttua Afganistanissa 2001 Zarqawi pakeni ryhmänsä kanssa Irakiin ja ryhtyi rakentamaan sinne salaista verkostoaan. Zarqawin ryhmä nimeltä "Yksijumalaisuus ja jihad" alkoi tehdä iskuja maata miehittäneitä yhdysvaltalaisjoukkoja sekä shiioja vastaan. Ryhmä hyväksyttiin al-Qaidaan vuonna 2004, ja näin siitä tuli Irakin al-Qaida. Järjestö hyökkäili Yhdysvaltain johtaman liittouman joukkoja ja irakilaisia siviilejä vastaan räjähtein, itsemurhapommituksin ja panttivankien mestaamisin. He pyrkivät painostamaan ulkomaalaisia joukkoja ja yrityksiä lähtemään Irakista, saamaan irakilaisia lopettamaan Yhdysvaltojen ja Irakin hallituksen tukemisen, sekä houkuttelemaan lisää jäseniä.

### Islamilaisen valtion julistaminen

Zarqawi halusi kiihkeästi perustaa islamilaisen kalifaatin, mutta al-Qaidan johto toppuutteli häntä ja kehotti Zarqawia hakemaan ensin kansan tuen ja välttämään liiallisia väkivaltaisuuksia. Zarqawi oli juuri aikeissa julistaa islamilaisen valtion, kun Yhdysvallat surmasi hänet 7. kesäkuuta 2006. Irakin al-Qaida julisti islamilaisen valtion lopulta 15. lokakuuta 2006 ja toteutti näin johtajansa viimeisen toiveen. Nimelliseksi johtajakseen he nimittivät Abu Omar al-Baghdadin, joka oli siihen asti ollut jopa jihadisteille tuntematon. Järjestön todellinen johtaja oli kuitenkin Irakin al-Qaidaa Zarqawin kuoleman jälkeen johtanut Abu Ayyub al-Masri.

Uuden Islamilaisen valtion suhde al-Qaidaan oli aluksi epäselvä, eikä se maininnut emojärjestöään julkisuudessa. Järjestö ilmoitti, että Irakin al-Qaidaa ei enää ollut, vaan se oli osa Islamilaista valtiota. Koska Islamilaisen valtion julistukseen ei ollut kysytty lupaa al-Qaidalta, sen johtajat olivat vihaisia ja pitivät julistusta ennenaikaisena. Al-Qaidan johto ja muut jihadistit olivat myös huolissaan siitä, että Islamilaisella valtiolla ei ollut kansan tukea tai laillista valtaa hallitsemillaan alueilla. Julkisesti al-Qaida kuitenkin tuki Islamilaisen valtion perustamista.

Isisin lippu. Ylhäällä arab. لا إله إلا الله, *lā ilāha illā llāh*, "Ei ole muuta jumalaa kuin Jumala", ensimmäinen lause islamin uskontunnustuksesta šahadasta; alhaalla profeetta Muhammedin sinetti, arab. محمد رسول الله, Muḥammadun rasūlu llah, "Muhammed on Jumalan profeetta", joka on šahadan toinen lause.
Islamilainen valtio otti käyttöön oman lipun tammikuussa 2007. Se on profeetta Muhammadin musta lippu, jossa on muslimien uskontunnustus ja profeetan sinetti.

Masri osoittautui huonoksi johtajaksi. Hän uskoi maailmanloppuun ja siihen, että Islamilainen valtio olisi ollut todellinen valtio. Islamilainen valtio aiheutti myös siviileihin ja muihin kapinallisiin kohdistuneella väkivaltaisella toiminnallaan arvostelua muiden jihadistien keskuudessa. Järjestö julkaisi maaliskuussa 2007 periaatteet, joita kaikkien Islamilaisen valtion alamaisten on noudatettava. 19 kohdan luettelo kielsi muun muassa kaiken maallisen, määräsi juutalaiset ja kristityt maksamaan suojeluveroa sekä julisti shiiat vääräuskoisiksi. Rangaistukset olivat hyvin ankaria. Samalla järjestö pyrki hoitamaan oikean valtion velvollisuuksia alueellaan, vaikka sillä ei ollutkaan hallussaan kaupunkeja.

Islamilainen valtio menetti kaikki hallitsemansa alueet vuoteen 2010 mennessä. Huhtikuussa Yhdysvallat surmasi järjestön kaksi ylintä johtajaa ja seuraavien kuukausien aikana surmasi tai vangitsi yli 30 lisää. Järjestö valitsi uudeksi johtajakseen Abu Bakr al-Baghdadin. Abu Bakr vakiinnutti aluksi asemansa järjestön johdossa ja alkoi sen jälkeen elvyttää romahtaneen Islamilaisen valtion toimintaa. Järjestö loi strategian, johon kuului esimerkiksi jihadistien yhdistäminen saman ohjelman alle, hallittujen alueiden ihmisten elinolojen parantaminen, sekä mediastrategia.

### Laajentuminen Syyriaan ja nimeksi Isis

Järjestö alkoi toimia myös Syyriassa. Siellä se ajautui riitoihin paikallisen haaransa, al-Nusra-kapinallisryhmän kanssa. Huhtikuussa 2013 järjestö otti nimekseen Irakin ja Levantin islamilainen valtio (ISIS) ja ilmoitti al-Nusran olevan osa sitä. Al-Nusra vannoi kuitenkin uskollisuutta al-Qaidalle, joka alkoi vaatia Islamilaista valtiota vetäytymään Syyriasta. Helmikuussa 2014 al-Qaida katkaisi julkisesti suhteensa Islamilaiseen valtioon.

Vuoden 2014 alkupuolella Isis vakiinnutti otteensa Itä-Syyriasta ja oli hankkinut jo valtavan sotakassan valloittamistaan öljykentistä, veroista ja sotasaaliista. Al-Nusran taistelijat ja ulkomaalaiset taistelijat liittyivät siihen tuhansittain. Syyrian hallitsija Bašar al-Assad oli jättänyt Isisin rauhaan, sillä se uhkasi Assadin omia vastustajia. Myöskään kansainvälinen yhteisö ei puuttunut vielä vuosina 2012–2014 Isisin kasvuun, mikä edesauttoi sen laajenemista ja vahvistumista. Esimerkiksi Ulkopoliittisen instituutin ohjelmajohtaja Mika Aaltolan mukaan Barack Obaman haluttomuus puuttua Syyriaan tuki Isisin nousua.

Yhdysvalloissa on ollut tiettyä haluttomuutta puuttua Isisin toimiin Syyriassa. Esimerkiksi arvovaltaisen, demokraatteja lähellä olevan The New York Timesin ulkomaankolumnisti Thomas Friedman on vuonna 2015 ehdotellut aseiden toimittamista Isisille ja vuonna 2017 kyseenalaistanut presidentti Trumpin toimet järjestöä vastaan Syyriassa. Tämän logiikan takana on se, että Isis taistelee Syyrian hallitusta, Iranin joukkoja, Hizbollahia ja Venäjää vastaan. Friedman vertaa Isisiä Afganistanin mujahideeneihin, joita USA tuki 1980-luvulla.

### Kalifaatin julistus

Kesäkuussa 2014 Isis valloitti Mosulin kaupungin ilman suurta vastarintaa ja dominoi näin Mosulista Syyrian Aleppoon ulottuvaa aluetta. Kesäkuun lopulla järjestö julisti islamilaisen kalifaatin, jonka kalifi oli järjestön johtaja Abu Bakr al-Baghdadi.

### Aluevalloitukset

Kartta Irakin, Libanonin ja Syyrian tilanteesta.  
 Klikkaa kuvaa tai paina selaimesi päivitä-nappia, jos haluat nähdä animaation.
  Isis
  Syyrian kurdit
  Irakin kurdit
  Irakin hallitus
  Syyrian hallitus
  Libanonin hallitus
  Jabhat al-Nusra
  Hizbollah
  Syyrian oppositio
  Kiistelty alue
Isis hallitsi kesällä 2014 noin 40 000 neliökilometrin eli noin Belgian kokoista aluetta Irakissa ja Syyriassa. Isisin hallitsemalla alueella asuu arviolta 8 miljoonaa henkilöä.

Isis laajensi aluettaan Syyriassa merkittävästi vuonna 2013, ja valvoi vuoden 2014 puolivälissä suurta osaa Syyrian kapinallisalueista. Irakissa Isis on maahyökkäysten lisäksi tehnyt monia pommi-iskuja šiioja vastaan. Muutamasta sadasta koostuva ryhmä on kasvanut vuosien varrella melko nopeasti ja on kouluttanut monia ulkomaalaisia taistelijoiksi. Eri arvioiden mukaan Isisillä olisi ainakin 5 000 ja ehkä jopa kymmeniä tuhansia taistelijoita. Vuoden 2014 Irakin kriisissä Isis pyrki kesäkuun alussa valtaamaan Bagdadin ja saamaan Irakin valtansa alle. Isis saikin valvontaansa Karman kaupungin, taisteli Baqubassa ja toimi aivan Bagdadin laidoilla.

### Taistelut kurdien kanssa

Syyskuusta 2014 lähtien Syyrian pohjoisosassa oli käynnissä Kobanên taistelu, jossa Isis piiritti ja yritti vallata Syyrian Kurdistanissa sijaitsevaa Kobanên kaupunkia. Kaupungin strateginen merkitys Isisille oli kuitenkin kyseenalainen. Neljän kuukauden taistelujen päätteeksi kurditaistelijat pakottivat Isisin vetäytymään tammikuussa. Taisteluilla oli tärkeä symbolinen merkitys kurdeille, sillä se yhdisti hajanaiset kurdiryhmät. Syrian Observatory for Human Rights -järjestö arvioi, että jopa kaksituhatta Isis-taistelijaa kaatui Kobanêssa. Samaan aikaan kun länsimaiden huomio keskittyi Kobanêen lähellä NATO-maa Turkin rajaa, Isisin joukot valtasivat lähes kokonaisuudessa Irakin Anbarin maakunnan ja etenivät Abu Ghraibiin, joka on piirikunta ja kaupunki Bagdadin maakunnan länsiosassa.

15. marraskuuta 2014 Irakin hallituksen joukot valtasivat takaisin Baijin kaupungin 250 kilometriä Bagdadin pohjoispuolella, murtaen Isisin kuukausia jatkuneen saarron öljyjalostamon ympäriltä.

Joulukuun 2014 lopulla Irakin kurdien peshmerga-taistelijat valtasivat Isisiltä osan strategisesti merkittävää Sinjarin kaupunkia. Tammikuun lopussa Irak ilmoitti vapauttaneensa Diyalan maakunnan Isisin hallinnasta. Syyrian hallituksen joukot valtasivat Isisiltä Deir al-Zorin maakunnan alueita ja kurdijoukot valtasivat Isisiltä alueita Koillis-Syyrian Hasakassa Irakin rajan läheisyydessä.

### Isisin alue laajimmillaan

Helmikuun alussa 2015 Yhdysvaltain johtama kansainvälinen liittouma oli onnistunut pysäyttämään Isisin laajenemisen. Järjestö on joutunut perääntymään osassa valtaamiaan alueita. Yhdysvaltain tietojen mukaan taisteluissa on surmattu elokuusta 2014 tammikuuhun 2015 mennessä yhteensä noin 6 000 Isisin jihadistia ja jopa puolet Isisin ylimmistä komentajista on kuollut.

Isis ilmoitti soluttaneensa Eurooppaan 4000 taistelijaa tammikuussa 2015.

Isis eteni huhtikuussa 2015 lähelle Damaskosta, ja taisteli Jarmukin pakolasileirissä palestiinalaisten kanssa.

17. toukokuuta 2015 ISIS valtasi Irakin Anbarinin maakunnan pääkaupungin Ramadin.

22. toukokuuta järjestö oli ottanut haltuunsa Syyriassa Palmyran kaupungin. Isisin pelättiin tuhoavan alueen arkeologisen kohteen, kuten se oli tehnyt muinaismuistoille Irakissa. Se sai haltuunsa myös viimeisen Irakin–Syyrian rajanylityspaikan Tunefissa.

Yli sata ihmistä kuoli, kun Isisin joukot hyökkäsivät 1. heinäkuuta 2015 useita sotilaallisia tarkastusasemia ja poliisikohteita vastaan Egyptin Siinailla. Isisin egyptiläinen haara Siinain provinssi on ilmoittanut olevansa vastuussa iskuista. Yli 60 islamistikapinallista kuoli Egyptin armeijan ilmaiskuissa ja maaoperaatioissa Pohjois-Siinailla 5. heinäkuuta 2015.

Libyan kansainvälisesti tunnustettu hallitus pyysi elokuussa 2015 arabimaita tekemään ilmaiskuja Isisiä vastaan Sirten rannikkokaupungissa. Yhdysvallat, Ranska, Saksa, Britannia, Italia ja Espanja tuomitsivat lausunnossaan Isisin teot Sirtessä, niiden tietojen mukaan Isis on tulittanut tiuhaan asuttuja alueita sekä terrorisoinut väestöä summittaisella väkivallalla.

### Isis tappiolle Syyriassa ja Irakissa

Yhdysvallat ilmoitti surmanneensa 18. elokuuta 2015 ilmaiskussa Irakissa Isisin kakkoskomentajan Fadhil Ahmad al-Hayalin, joka tunnettiin myös nimellä Hajji Mutazz.

Samassa kuussa maa ilmoitti onnistuneista ilmaiskuista järjestön asevarikoihin.

Venäjän syyskuussa 2015 aloittamat ilmaiskut kohdistuivat myös Isisiin. Toisaalta ne hyödyttivät järjestöä, kun ne kohdistuivat enimmäkseen muihin kapinallisiin.

Marraskuussa 2015 kurdit valtasivat Isisiltä Yhdysvaltain ilmatuen turvin Sinjarin, jolloin Isisin huoltotie Mosulin ja Raqqan välillä katkesi. Isis menetti joulukuun lopussa Ramadin kaupungin Irakissa. Isis alensi Raqqassa olevien taistelijoidena palkkoja puolella. Syyrian hallitus käänsi sotatoimensa helmikuussa enemmän Isisiä vastaan, minkä järjestö kosti pommi-iskuin.

Isis kosti kärsimänsä tappiot pommi-iskuin myös Irakin ja Syyrian ulkopuolella. Isis teki vuosina 2015-2016 iskut Pariisissa, Ankarassa ja Brysselissä.

Venäjän ilmaiskujen avulla Syyrian armeija valtasi Palmyran takaisin Isisiltä 25. maaliskuuta 2016. Yhdysvaltalaiset surmasivat Isisin kakkosmiehen. Isis menetti huhtikuussa 2015 merkittävän huoltoreittinsä Turkkiin.

Huhtikuussa 2016 Isisin sotilasvoima oli alimmillaan kahteen vuoteen. Järjestöllä oli kasvavia rahoitusvaikeuksia, ja monetkaan arabinuoret eivät uskoneet Isisin voittavan.

Toukokuun puolivälissä 2016 Isis valvoi enää puolta niistä alueista, jotka oli aiemmin vallannut irakissa. Mutta Isis oli saanut jalansijaa hajanaisessa, sisällissodan repimässä Libyassa.

Kesäkuun alussa 2016 Syyrian armeija, kurdit ja muut kapinalliset olivat etenemässä kohti Isisin pääkaupunki Raqqaa. Isis oli joutunut tappiolle, mutta se oli yhä taistelukykyinen. Isis oli saarrettu Fallujassa, joka oli ollut merkittävä sunnikapinakaupunki vuodesta 2003.

Isisin odotettiin puolustavan kiivaasti Mosulia ja Fallujaa. Syyrian armeija vangitsi 4. kesäkuuta 
"Puskutraktorin", jättimäisen Isisin teloittajan.

Isisin toiseksi nimekkäin henkilö, päätiedottaja Abu Muhammed al-Adnani surmattiin Aleppossa Syyriassa elokuun lopussa 2016. Hänen surmaamisestaan ilmoittivat olevansa vastuussa sekä Yhdysvallat että Venäjä.

Syyrian kapinallisarmeija FSA:n joukot valtasivat 15. lokakuuta Turkin tuella Dabiqin pikkukaupungin. Isis sanoo kaupunkia tiedotuksessaan viimeisen taistelun käymispaikaksi Muhammedin ennustuksen mukaisesti.

#### Mosulin taistelu

*Pääartikkeli: Mosulin taistelu*
Irakin armeija, puolisotilaalliset joukot ja kurdien taistelijat hyökkäsivät Isisin valvomaan Mosuliin 17. lokakuuta 2016. Kurdien peshmergat ja Irakin erikoisjoukot etenivät kaupungin itälaidalle parissa viikossa. Yhdysvaltain ja Irakin ilmavoimat auttoivat Irakin ja kurdien maajoukkoja. Isis otti suuren määrän siviilejä ihmiskilviksi. Ankarasta vastarinnasta huolimatta Irakin asejoukot valtasivat muutamassa kuukaudessa kaupungin länsiosan. Vuoden 2017 kevättalvella Irak hyökkäsi myös Mosulin länsipuoliskossa. Ainakin tuhat Irakin sotilasta, tuhansia Isis-taistelijoita ja noin 8000 siviiliä kuoli taisteluissa. Näitä pakeni Mosulista noin 700000 siviiliä.

Isis sinnitteli pitkään vanhassa kaupungissa, mutta kesällä 2017 puolustus luhistui sielläkin. Lokakuussa 2017 Irak valtasi läheisen Hawijan. Koska johtajat olivat hylänneet Isis-taistelijat ja heiltä oli ruoka lopussa, heitä antautui sadoittain.

#### Raqqan taistelu

Irakin armeija valtasi Hawijan kaupungin takaisin Isisiltä – YK: kymmeniätuhansia siviilejä edelleen loukussa

*Pääartikkeli: Raqqan taistelu*
Isisiä vastustavat Syyrian kapinalliset hyökkäsivät marraskuun alussa kohti Isisin pääkaupunkia Raqqaa. Seuraavina kuukausina kurdi- ja arabijoukot etenivät kohti Raqqaa eri puolilla. Itse Raqaan joukot saapuivat touko-kesäkuussa. Juhannuksen aikoihin Isis oli motissa myös Raqqassa, ja pääkaupunki siirretty Irakin ja Syyrian rajalle. Samaan aikaan Syyrian armeijan joukot valtasivat Isisiltä alueita. Isis menetti pahoin raunioituneen Raqqan 17. lokakuuta 2017.

### Isisin häviö Syyriassa

Syyrian ja Irakin kurdijoukot jatkoivat loka-marraskuuta hyökkäyksiään Isisin alueelle eri tahojen ilmavoimien tuella. 3. marraskuuta luhistui Syyrian puolella deir Ez-Zorin ja Irakin puolella aivan rajan tuntumassa sijainnut al-Qaimin kaupunki. Tämä enteili Isisin luhistumista tai painopisteen siirtymistä Irakin ja Syyrian kalifaatista terrorismiin ja
mahdollisesti muille maailman alueille. Irakin pääministeri julisti joulukuussa 2017 sodan Isisiä vastaan päättyneeksi.. Syyriassa Isisin alue kutistui edelleen vuonna 2018. Vuoden 2019 alussa Isis oli lähellä tappiotaan Syyriassa. Kalifi oli paennut autiomaahan, kun selvisi järjestön sisäisen klikin tekemästä murhayrityksestä.

Maaliskuussa 2019 Isis kärsi tappion Baghuzin taistelussa. Sen jälkeen syyrialaiselle Al-Holin pakolaisleirille tuotiin 64 000 naista ja lasta, joista suurimmalla osalla oli yhteyksiä Isisiin. Leirin asukkaista noin 11 000 on ulkomaalaisia Isis-taistelijoiden perheenjäseniä.. Kun Turkki hyökkäsi kurdeja vastaan Pohjois-Syyriaan, pelättiin että Isisin jäseniä pääsisi pakoon. Yhdysvaltain erikoisjoukot hyökkäsivät Isisin kalifi al-Baghdadin kimppuun Idlibin alueella Syyriassa 26. lokakuuta 2019. Barishan kylän lähistöllä oleskelleet Baghdadi ja kaksi tämän vaimoa räjäyttivät itsensä. Kalifi pakeni umpikujaan vievään tunneliin. Sotakoirat ahdistivat Baghdadin saarroksiin, jolloin itkevä ja vaikeroiva kalifi tappoi räjäyttämällä itsensä ja kolme lasta.

Baghdadin seuraajaksi nimitettiin Abu Ibrahim al-Hashimi al-Qurashi. Tammikuussa 2022 Isis teki suurimman iskunsa vuosiin, kun sen taistelijat iskivät vankilalla Hasakan kaupungissa Syyrian kurdien hallitsemalla alueella. Vain muutamaa päivää taistelujen jälkeen kalifi al-Qurashi sai surmansa Yhdysvaltain erikoisjoukkojen iskussa Syyrian Idlibin alueella 3. helmikuuta 2022. Isis vahvisti johtajansa kuoleman vasta maaliskuussa 2022 ja nimesi hänen seuraajakseen Abu al-Hassan al-Hašemi al-Qurashin.

Ideologia
---------

### Perusta wahhabilaisuudessa

Uskonnollis-poliittisena liikkeenä Isis edustaa sunnalaiseen islamiin lukeutuvaa vanhoillista wahhabismia, joka syntyi 1700-luvulla ja on Saudi-Arabian valtauskonto. Isis on levittänyt wahhabilaisia tekstejä ja käyttänyt kouluissaan saudiarabialaisia wahhabistisia kirjoja. Wahhabilaisuuden perustaja, 1700-luvulla elänyt Muhammad ibn Abd al-Wahhab halusi puhdistaa islamin vieraista aineksista ja palauttaa sen juurilleen. Wahhabilaiset pitivät muita muslimeja vääräuskoisina. Vastaavasti heidät itsensä suljettiin ensin oikeaoppisen islamin ulkopuolelle, kunnes wahhabistien poliittinen menestys avasi heille ovet.

Al-Wahhabin oppi-isä oli 1300-elänyt hanbali-koulukuntaan kuulunut Ibn Taymiyyah. Hän irtautui 800-luvulla islamiin vakiintuneesta normista, jonka mukaan itsenäinen järjenkäyttö islamilaisen lain tulkinnassa *(ijtihad)* oli päättynyt, ja tilalle oli tullut sokea kuuliaisuus *(taqlid)*. Ibn Tamiyyah tulkitsi *šarian* yksimielisyysperiaatteen (*ijma)* hyvin kapeasti ja pääsi näin torjumaan *taqlidin.* Hän katsoi oikeudekseen tulkita Koraania ja profeetan *sunnaa* tuoreella tavalla ja päätyi näin uusiin johtopäätöksiin monista islamilaisen lain yksityiskohdista. Isis seuraa islamilaisen lain tulkinnassa 800-luvulla vaikuttaneen Ahmad ibn Hanbalin koulukuntaa siten, kuin Ibn Tamiyyah ja al-Wahhabi sitä ovat tulkinneet. Lain ohjenuorana ovat Koraani ja profeetta Muhammadin *sunna*. Muiden wahhabiittien tavoin Isis pitää tavoitteenaan islamilaista valtiota, jossa ainoa laki on šaria.

Bernard Haykelin mukaan Isisin ideologia perustuu varhaiseen islamiin vielä jyrkemmin kuin 1700-luvun wahhabisteilla. Näiden toimintaa 1700-luvulla rajoitti se, että he toimivat islamilaisessa ympäristössä, kun taas Isis katsoo tilanteensa vastaavan Muhammedin aikaa, jolloin uskovat olivat vääräuskoisten ympäröimiä. Haykelin mukaan Isisin käyttöön ottamat orjuuttaminen, ristiinnaulitsemiset, mestaukset ja vääräuskoisten alistaminen eivät ole väkivaltaisten puolien valikoivaa poimintaa varhaisesta islamista, vaan kuuluvat osana kokonaispakettiin. Isis palautti voimaan käytäntöjä, jotka olivat jo unohtuneet, ja joita nykyajan maltilliset muslimit eivät enää pitäneet uskonsa tarpeellisina osina.

Isisin johtajat ovat perehtyneitä Koraaniin ja *haditheihin* ja niiden keskiaikaisiin tulkintoihin, jotka muodostavat laajan kokonaisuuden. Kalifi Abu Bakr al-Baghdadi oli koraanintutkimuksen tohtori. Isisin rivisotilaat sen sijaan eivät useinkaan tunne hyvin islamin pyhiä kirjoituksia.

### Apokalypsi

Isis eroaa muista jihadistisuuntauksista myös siinä, että sen ideologiassa apokalypsilla on suuri merkitys. Isis korostaa propagandassaan "päivien loppua", jossa "Rooma" marssittaa armeijansa tappiollisesti islamin armeijaa vastaan Syyrian Dabiqissa, minkä jälkeen muslimit valloittavat Istanbulin. Sen jälkeen Iranista juutalaiset apunaan saapuva Antikristus eli Dajjal kuitenkin ahdistaa muslimiarmeijan rippeet islamin takaisin valloittamaan Jerusalemiin. Sinne profeetta Jeesus viime hetkellä saapuu johtamaan muslimit voittoon. Isis onkin valloittanut Dabiqin kaupungin ja sanoo propagandassaan nyt odottavansa siellä vihollistaan. Koska paavilla ei enää ole armeijaa, "Roomaksi" voidaan käsittää mikä tahansa vääräuskoisten armeija, kuten Yhdysvallat.

### Vääräuskoisten kohtelu

Siinä missä al-Qaidan tavoite on ollut uskostaan luopuneiden muslimivaltioiden ja -yhteiskuntien palauttaminen ruotuun väkivallan avulla, wahhabistit ovat perinteisesti kannattaneet vääräuskoisten surmaamista. Isisin mukaan islamistijärjestöt kuten al-Qaida ja Hamas ovat liian maltillisia. Isisin mukaan Jumalan käskyt tulee toteuttaa välittömästi eikä pitkän ajan kuluessa. Isisin ideologian mukaan kaikki maallista tai vaaleilla valittua hallintoa tukevat islamistit ovat vääräuskoisia ja ansaitsevat kuoleman.

### Kalifaatin perustaminen

Isis pyrkii perustamaan samanlaisen kalifaatin, jollainen muslimeilla islamilaisen uskomuksen mukaan oli "oikeaanjohdettujen kalifien" kulta-ajalla 632–661. Tuolloin hallinneiden kalifien aikana islamin katsottiin levinneen vaatimattomista lähtökohdista Iranin kaukaisimmilta alueilta Libyan rannikolle. Isisin tavoitteena on levittää valtaansa ensin Jordaniaan, Palestiinaan ja Libanoniin, ja lopulta koko islamilaiseen maailmaan. Isis on ottanut kalifaatin perustamisen kirjaimellisesti toisin kuin Egyptin Muslimiveljeskunta ja al-Qaida, joille kalifaatti on joko hengellinen idea tai vasta kaukaisen tulevaisuuden tavoite. Isisin armottoman väkivallan ja itsejulistetun kalifaatin vuoksi kaikki merkittävät jihadistiteoreetikot ovat tuominneet Isisin vääräoppiseksi. Brittiläisen islamistijohtajan Anjem Choudaryn mukaan Isis on kalifaatin perustettuaan aloittanut jihadin ei-islamilaisiin maihin. Kalifaatti pyrkii kylvämään kauhua viholliseensa brutaaleilla teoilla, jotta voitto nopeutuisi ja konflikti päättyisi. Islamilainen laki ei hyväksy valtioiden rajoja ja sallii vain korkeintaan kymmenen vuoden pituiset rauhansopimukset. Kalifin on käytävä jihadia vähintään kerran vuodessa tai hän on syntinen. Kalifaatin edustajan lähettäminen esimerkiksi Yhdistyneisiin kansakuntiin on islamilaisessa laissa kiellettyä, sillä Jumala on ainoa auktoriteetti.

### Epäjumalankuvat

Isisin salafistisen ideologian mukaan epäjumalat on tuhottava. Siksi Isis hävittää valtaamillaan alueilla islamin aikaa edeltäviä jumalankuvia kuten myös islamilaisia muistomerkkejä ja palvontapaikkoja. Isis pitää myös Muhammadin jälkeen kirjoitettua teologista kirjallisuutta islamiin kuulumattomana ja sitä saastuttavana ja hävittää siksi vanhoja kirjoja.

### Isis ja islam

Länsimaissa Isis -järjestön islamilaisuus on usein haluttu kieltää. Katsotaan esimerkiksi, että järjestö ei noudata profeetta Muhammedin esikuvaa ja periaatteita.  On myös väitetty, että Isis valitsee ristiriitaisista pyhistä kirjoituksista vain omaan ideologiaansa ja strategiaansa sopivat ja väkivallan oikeuttavat kohdat, mutta jättää huomiotta rauhaan ja sopuun kehottavat kohdat.  Sanotaan myös, että Isis painottaa Koraanin kirjaimellista tulkintaa ottamatta huomioon asiayhteyttä.

Bernard Haykel, Isisin ideologian asiantuntija Princetonin yliopistosta, katsoo, että tämän tapaiset väitteet johtuvat halusta vapauttaa islaminusko poliittisesta vastuusta. Näin pyritään ylläpitämään poliittisesti korrektia mielikuvaa islamista "rauhan uskontona".  Haykelin mielestä Isis edustaa yhtä aitoa islamia kuin muutkin. Hän katsoo myös, ettei Isis ole valikoinut uskonkappaleitaan vaan omaksunut varhaisen islamin kokonaispakettina, johon väkivaltakin kuuluu.

Myös muslimit ovat arvostelleet Isisin tulkintoja islamista. 19. syyskuuta 2014 yhteensä 126 islamilaista uskonoppinutta lähetti avoimen kirjeen Isisin johtajalle Abu Bakr al-Baghdadille. He arvostelivat ankarasti Isisin toimia väittäen, että ne poikkeavat islamista, joka on armollinen uskonto. Jerusalemin Heprealaisen yliopiston professori Ella Landau-Tasseron analysoi kirjeen väitteet ja esitti omana käsityksenään, että Isis noudatti tarkoin islamia. Landau-Tesseron katsoi, että Isisin ja sitä arvostelleiden uskonoppineiden erimielisyydet vastasivat islamin piirissä normaalisti käytyä keskustelua ja erimielisyyksiä *šarian* sisällöstä. Landau-Tesseron arveli, että Isisin julmuudet olivat syvästi järkyttäneet uskonoppineita, jotka sitten tekivät parhaansa osoittaakseen, etteivät sellaiset kuuluneet islamiin. Hän jatkoi:

> »*"He eivät ota huomioon, että Isis rakentaa islamilaista valtiota, joka haluaa palauttaa perinteiset islamilaiset instituutiot. Sellaisia ovat yhteisön ja hallitsijan (bay'a) välinen sopimus, sotasaaliin ottaminen, kristittyjen verotus, Koraanin rangaistukset rikoksista (hudud), sharia- ja siviilituomioistuimet (mazalim), monijumalaisille tarjottava vaihtoehto kääntymisen ja miekan välillä sekä orjien omistaminen. ISISin tavoite Jumalan sanan ylivallasta, joka toteutetaan tarvittaessa pakkokeinoin perustuu suoraan esimodernin ajan yksimieliseen sunninäkemykseen. Nykyisin useimmat muslimit eivät ole ajautuneet tekemään julmuuksia tämän tavoitteen toteuttamiseksi. Sitä vastaan argumentointi tai sen vakuuttava kieltäminen on kuitenkin vaikea tehtävä, koska tavoite ja sen toteutuskeinot eli jihad perustuvat islamin ydinteksteihin*."» 
> 
>

Organisaatio
------------

Isisin ensimmäinen johtaja oli kalifiksi julistautunut Abu Bakr al-Baghdadi. Hänellä oli kaksi apulaisjohtajaa, joista toinen vastasi Syyriasta ja toinen Irakista. Näiden apulaisjohtajien apuna oli ainakin 12 paikallisjohtajaa, jotka raportoivat ylemmille johtajilleen. Moni paikallisjohtajista oli jo Saddamin aikana sotilasjohtajan tehtävissä ja hyödynsivät saamaansa sotilaskoulutusta Isisin palveluksessa. Al-Baghdadin apuna oli myös johtajistoneuvosto, jonka jäsenillä oli pääsy itse kalifin luo. Nämä neuvonantajat käsittelivät uskonnollisia kiistoja, määrääsivät teloituksista ja valvoivat Isisin oppien toteutumista sen hallitsemilla alueilla. Isis loi hallintoalueelleen tehokkaasti järjestetyn siviilihallinnon, joka huolehti tavallisista valtion tehtävistä.

Joidenkin tietojen mukaan al-Baghdadi loukkaantui vakavasti ilmahyökkäyksessä maaliskuussa 2015, ja hänen tilalleen johtajaksi tuli Abu Alaa al-Afri. Irakin puolustusministeriön mukaan al-Afri kuoli ilmaiskussa toukokuussa 2015. 26. lokakuuta 2019 yhdysvaltalaiset mediat kertoivat Abu Bakr al-Baghdadin kuolleen Yhdysvaltain joukkojen iskussa.. CIA, kurdien tiedustelu ja al-Baghdadin lähipiirissä ollut ilmiantaja olivat antaneet tiedon kalifin olinpaikasta. Abu Bakrin henkilöllisyys varmistettiin Dna-testien avulla. Isis vahvisti kalifinsa kuoleman, nimitti uuden johtajan ja vannoi kostavansa. 

CIA:n syksyllä 2014 esittämän arvion mukaan Isisin taistelijoiden määrä oli 20 000 − 31 500. Tuoreemman tiedon mukaan arvio saattaa olla liian matala ja Isisin taistelijoiden määrä on luultavasti ollut vähintään 50 000 taistelijaa. Isisin riveihin liittyvät taistelijat vannoivat valan kalifille. Isisistä "eroaminen" tai karkaaminen ja kotiinpaluun suunnitteleminen rikkoi tätä valaa ja saattoi johtaa teloitukseen. Monet Isikseen lähteneet ovat jääneet järjestön "vangeiksi", koska eivät voineet enää lähteä sen joukoista.

### Isisin ulkomaalaistaistelijat

Vuonna 2014 YK:n raportin mukaan ainakin 15 000 ihmistä on matkustanut muista maista taistelemaan islamistien joukoissa Syyriassa ja Irakissa. Ulkomaisia taistelijoita on vuoden 2010 jälkeen matkustanut sotimaan yhtä paljon kuin edeltävinä 20 vuotena yhteensä. Vuonna 2015 tehdyn raportin mukaan eri islamistiryhmiin Syyriassa ja Irakissa oli liittynyt jo 25 000 ulkomaalaista.

Washington Postin haastattelemien nimettöminä pysytelleiden Yhdysvaltain tiedusteluasiantuntijoiden mukaan Syyriaan matkustaa joka kuukausi noin tuhat ihmistä taistelemaan eri ryhmittymien riveissä. Yhdysvaltain tiedusteluelinten arvion mukaan yli 16 000 vapaaehtoista taistelijaa on matkustanut alueelle 80 maasta. Suurin osa tulijoista on Lähi-idästä ja Pohjois-Afrikasta. Suurin vapaaehtoisjoukko on tullut Tunisiasta, noin 3 000 taistelijaa. Euroopasta on lähtenyt noin 2 000 ihmistä ja Yhdysvalloista runsas sata. Ruotsin turvallisuuspoliisi Säpon marraskuussa 2014 julkaisemien tietojen mukaan jopa 300 Ruotsin kansalaista saattaa taistella Isisin joukoissa, varmoja tapauksia on sata ja varmistamattomia 150.

#### Isisin suomalaisjäsenet

Elokuussa 2014 suojelupoliisi arvioi että yli neljäkymmentä henkilöä oli lähtenyt Suomesta Syyriaan sota-alueelle. Selvästi eniten lähtijöitä oli mennyt Isis-terroristijärjestön riveihin. 75 prosentilla lähtijöistä oli Suomen kansalaisuus, lähtijöillä oli kuusitoista erilaista etnistä taustaa ja heidän ikänsä oli vaihdellut 18−50 vuoden välillä. Vähän yli parikymppiset muodostavat suurimman ryhmän. Noin 20–30 % lähtijöistä on naisia. Suojelupoliisin helmikuussa 2015 julkaisemien tietojen mukaan konfliktialueelle matkustaneita oli jo yli 60. Maaliskuussa 2016 Suomesta oli ulkoministeri Timo Soinin mukaan lähtenyt noin 100 taistelijaa Irakiin ja Syyriaan Isis-terroristijärjestön riveihin. Heistä noin 20 oli kuollut. Huhtikuussa 2018 luku oli 80, joista noin 20 naisia. Lähteneet edustavat 18 eri etnistä taustaa. Mukana on myös lapsia ja kokonaisia perheitä. Suomesta lähteneet naiset ovat synnyttäneet Isiksen alueilla toistakymmentä lasta. Heidän lisäkseen noin 30 lasta on matkustanut alueelle vanhempiensa mukana. Naiset tuottavat myös propagandaa ja rekrytoivat muita naisia. Helsingin ja Tampereen yliopiston tekemän yhteistutkimuksen mukaan keskeisiä syitä lähteä konfliktialueelle ovat kokemukset vihamielisyydestä muslimeja kohtaan ja näkemykset maailmanpolitiikasta.

Taistelualueille lähteneistä on Suojelupoliisin arvion mukaan palannut Suomeen noin 20. Suojelupoliisi myös ennakoi osan lähteneistä naisista palaavan lapsineen Suomeen. Se synnyttää uuden turvallisuuspulman, sillä radikalisoituneiden vanhempien voidaan odottaa kasvattavan lapsiaan islamistisen ideologian mukaisesti. Poliisin tiedossa on, että hyvin pieniä lapsia on kasvatettu kannattamaan terroristijärjestön ideologiaa, koulutettu aseellisesti, jopa pistetty toimeenpanemaan fyysisiä rangaistuksia.

### Kuri ja valvonta

Isis valvoo tarkasti kalifaatin elämää ja pitää kovaa kuria. Se vakoilee ihmistä urkkijaverkon ja kameroiden avulla.

### Tiedustelu

Isisin tiedusteluyksikkönä toimii Emni.

Toiminta
--------

### Toimet vihollissotilaita kohtaan

#### Sotavangin polttomurha

Isis julkaisi helmikuussa 2015 sadistisen videon, jossa siepattu jordanialainen hävittäjälentäjä poltetaan elävältä. Tämän seurauksena tuhannet ihmiset marssivat Jordaniassa Isisiä vastaan. Jordania käynnisti pian rajut ilmapommitukset Isisiä vastaan ja sanoi, että kostoisku on vasta alussa. Jopa terroristiverkosto al-Qaidan toimintaa inspiroinut jordanialainen jihadistisaarnaaja Abu Mohammad al-Maqdisi totesi, ettei "mikään uskonto hyväksy" Isisin julmuuksia.

#### Kemiallisten aseiden käyttö

Lokakuussa 2014 uutisoitiin että Isis on käyttänyt kloorikaasua Irakin armeijaa vastaan. Washington Post -lehden mukaan tiedon olivat vahvistaneet irakilaissotilaita hoitaneet lääkärit sekä Irakin turvallisuusministeriön virkamies. Yhdysvallat ilmoitti tutkivansa asiaa.

Irakin Kurdistanin edustajat tiedottivat lokakuussa 2015, että Isis olisi käyttänyt kranaatti-iskuissaan sinappikaasua Pohjois-Irakin peshmergataistelijoita vastaan elokuussa 2015 käydyissä yhteenotoissa. Uutisen mukaan kemiallisen aseen käyttö olisi varmennettu haavoittuneista taistelijoista otetuilla verikokeilla.

### Toimet vääräuskoisiksi ja vihollisiksi katsottuja siviilejä kohtaan

Valtaamillaan alueilla Isis pitää tiukkaa šaria-lain mukaista kuria ja tunkeutuu ihmisten koteihin tarkistamaan, että siellä eletään islamin periaatteiden mukaan. Järjestö kohtelee vastustajiaan ankarasti, surmaa, vangitsee, kiduttaa, kiristää suojelurahaa ja nöyryyttää. Isis ilmoittaa luovansa oikeamielisen islamilaisen valtion, joka on parempi kuin aiemmat valtiot. Määräyksiä toimeenpanee Isisin "moraalipoliisi", joka on määrännyt ruoskimisia ja amputaatioita muun muassa sellaisista rikoksista kuin tupakointi tai varkaus. Varkailta on katkaistu käsiä ja tupakoijilta sormia. YK:n raportin mukaan kolmetoista teinipoikaa on tuomittu kuolemaan jalkapallo-ottelun seuraamisesta. Miehiä on ruoskittu julkisilla paikoilla, tapauksissa joissa he ovat esiintyneet naisten kanssa, joiden pukeutumista Isis on pitänyt sopimattomana. Miehiä on myös ruoskittu perjantairukousten laiminlyönnistä ja kaupankäynnistä rukoushetkien aikana. Lapsia on painostettu ilmiantamaan vanhempiaan ja naisia on teloitettu tapauksissa, joissa he ovat olleet yhteyksissä miehiin, joita Isis ei hyväksy. Lapsia on myös altistettu seuraamaan julkisia teloituksia ja silpomisia toreilla.

YK:n raportin "Terrorin säännöt - elämää Isiksen vallan alla Syyriassa" mukaan Isis on syyllistynyt massiivisiin sotarikoksiin ja rikoksiin ihmisyyttä vastaan Syyriassa. Raportin mukaan Isis syyllistyy muun muassa verilöylyihin, teloituksiin ja seksiorjuutukseen. Naisia myös saatetaan raskaaksi vastoin heidän tahtoaan. Isis on mestannut, ampunut tai kivittänyt miehiä, naisia ja lapsia julkisilla paikoilla kaupungeissa ja kylissä kautta Koillis-Syyrian. Miesten runneltuja ruumiita on usein asetettu näytteille varoitukseksi muille siitä, mitä seuraa, jos ei alistu Isisin valtaan. Teloituksista on kerrottu Aleppon, Raqqan, Idlibin, Hasakan ja Deir ez-Zorin maakunnissa. Isis teloitti ensimmäisen vuotensa aikana Syyriassa kaikkiaan 3 027 ihmistä, lähes 1 800 heistä oli siviilejä, ja 74 järjestön Syyriassa kuolemaan tuomitsemista oli lapsia. Monien teloitettujen syytteiksi on kirjattu jumalanpilkka tai vakoilu, tuomioita on kuitenkin jaettu myös šiia-muslimeille sekä sodomiasta tai noituudesta syytetyille. Kaksi alaikäistä poikaa tuomittiin kuolemaan, koska he olivat syöneet ramadanin paaston aikana "ilman uskonnollista oikeutusta". YK:n raportin mukaan jihadistit ovat teloittaneet jopa kehitysvammaisia lapsia. Irakista ei ole luotettavia lukuja, mutta Isisin uskotaan surmanneen tuhansia irakilaisia, muun muassa 1 700 šiiataistelijaa Camp Speicherin joukkomurhassa Tikritissä.

#### Uskonnollisten ja muiden vähemmistöjen vainot

Isis pakottaa hallitsemiensa alueiden ihmiset kuolemanrangaistuksen, kidutuksen tai silpomisen uhalla tunnustamaan islamilaisia uskon opinkappaleita, ja elämään järjestön sunnalaisen šaria-lain tulkinnan mukaisesti. Se harjoittaa väkivaltaa erityisesti šiia-muslimeja, Assyrian alkuperäiskansoja, kaldealaisia, Syyrian ja Armenian kristittyjä, jesidejä, druuseja, šabakkeja ja mandelaisia kohtaan.

Amnesty Internationalin mukaan Isis on syyllistynyt etnisten ja uskonnollisten vähemmistöjen etniseen puhdistukseen Pohjois-Irakissa "historiallisessa mittakaavassa". Erikoisraportissaan Amnesty kuvaa miten Isis on "systemaattisesti ottanut kohteekseen muut kuin arabi- ja sunnimuslimiyhteisöt, tappaen ja kaapaten satoja, mahdollisesti tuhansia, ja on pakottanut yli 830 000 ihmistä lähtemään alueilta jotka se oli vallannut 10. kesäkuuta 2014 mennessä". Näitä ihmisryhmiä ovat Assyrian kristityt, turkmeeni-šiiat, šabakit, jesidit, kakait, ja Sabean mandealaiset, jotka ovat eläneet yhdessä vuosisatoja Nineveh'n provinssissa. Suuria osia kyseisistä alueista on nyt Isisin hallinnassa.

Isis vainoaa myös seksuaalivähemmistöjä ja homoseksuaalisista teoista kiinni saatuja ja epäiltyjä miehiä on heitetty erityisesti korkeiden rakennusten katoilta ja sen jälkeen kivitetty. Tapahtumista on julkaistu verkossa videoita.

##### Jesidien vainot

Isis on käynnistänyt vainokampanjan Irakin jesidivähemmistöä vastaan. Järjestö on tappanut ja siepannut tuhansia jesidejä sekä piirittänyt satoja jesidiperheitä. Elokuussa 2014 jopa 50 000 jesidin kerrottiin paenneen jihadistien hyökkäystä. He joutuivat asumaan luolissa ja metsästämään eläimiä henkensä pitimiksi. YK:n ihmisoikeusasioista vastaavan apulaispääsihteeri Ivan Šimonovićin mukaan toimet saattavat täyttää kansanmurhan yrityksen tunnusmerkit.

##### Kristittyjen vainot

Mosulin kristityille Isis tarjosi joko kääntymistä, suojelurahaa vastaavan korvauksen maksua, poistumista kaupungista tai viime kädessä kuolemaa. Isis tuhosi valloittamaltaan alueilta kristittyjen pyhäkköjä muun muassa räjäyttämällä.

Helmikuussa 2015 Isis surmasi mestaamalla 21 egyptiläistä koptikristittyä Libyassa. Samoihin aikoihin Isis sieppasi 220 assyrialaista kristittyä Hasakan maakunnassa Koillis-Syyriassa. Se vapautti 19 siepattua lunnaita vastaan seuraavalla viikolla. Syrian Observatory for Human Rights -järjestön mukaan Isis on vallannut kymmenen kristittyä kylää Hasakan alueelta. Lähes 5 000 ihmistä on paennut alueelta kurdien tai Syyrian hallituksen hallitsemille alueille.

Huhtikuussa 2015 julkaistulla videolla näytetään 30 Etiopian kristityn teloitus Libyan Fazzanissa järjestön hallitsemalla alueella. Videolla on myös kuvaus kristinuskon eri haaroista ja kuvamateriaalia useiden kirkkojen, alttarien ja taideteosten tuhoamisesta tuntemattomissa paikoissa.

Paavi Franciscus totesi heinäkuussa 2015, että Lähi-idässä on meneillään kristittyjen kansanmurha, ja vaati välitöntä loppua kristittyjen vainolle. Hän on aiemmin ilmaissut huolta kristittyjen tilanteesta varsinkin Isisin valloittamilla alueilla. Vuonna 2014 paavi vetosi yhdessä Konstantinopolin patriarkan Bartolomeoksen kanssa Lähi-idän kristittyjen ja muiden vähemmistöjen suojelemisen puolesta.

#### Orjakauppa ja seksiorjat

Syyriassa toimivan ihmisoikeusjärjestö Syrian Observatory for Human Rightsin mukaan Isis myy vangiksi ottamiaan naisia ja tyttöjä sotasaaliina orjiksi. Järjestön elokuussa 2014 julkistamien tietojen mukaan Isis on kuljettanut Irakista vähintään 300 vangittua naista Syyriaan. Suurin osa heistä on kuulunut jesidien uskonlahkoon. Naisten sanotaan kääntyneen islamiin, jolloin he voivat mennä naimisiin Isis-taistelijoiden kanssa. Naiset joko jaetaan taistelijoille tai heidät myydään tuhannen dollarin eli noin 760 euron hintaan. Nuorimmat heistä ovat olleet 14-vuotiaita. YK:n ihmisoikeuskomissaari Navi Pillay sanoo Irakissa tapahtuneen systemaattisia raiskauksia ja ihmisten orjuuttamista.

Jopa 13-vuotiaita tyttöjä on otettu pois perheidensä luota julmuuksien, seksuaalisen väkivallan ja raiskauksien kohteeksi.

Isisin lehdessä Dabiq on esitetty teologiset perustelut vankien ottamiselle vaimoiksi tai seksiorjiksi. "Vangitsemisen jälkeen naiset ja lapset jaettiin Sindžarin valtaukseen osallistuneille taistelijoille, sen jälkeen kun viidennes oli otettu khums-verona Islamilaiselle valtiolle." "Vääräuskoisten (kuffār) perheiden orjuutus ja naisten otto seksiorjiksi on šariassa hyvin vakiintunut käytäntö, ja joka tämän kieltää tai sitä pilkkaa, hän syyllistyy Koraanin ja Profeetan sanelun pilkkaan."

#### Joukkomurhat

Lokakuun 2014 lopulla löydettiin Isisin jäljiltä 150 ihmisen joukkohauta Ramadin kaupungista ja sekä 70 ihmisen joukkohauta Hitin kaupungista. Surmatut ovat sunneja ja kuuluvat kaikki Albu Nimr -heimoon. Myös Isis-jihadistit ovat sunneja. Kyseisen heimon jäsenet ovat kuuluneet Isisin vastustajiin. Tapetut olivat enimmäkseen poliiseja tai kuuluivat Isisiä vastaan taistelevaan Sahwa-ryhmittymään.

#### Toimittajien ja avustustyöntekijöiden kidutukset ja teloitukset

Yhdysvaltalainen SITE Intelligence Group on julkaissut kolme videota, joissa Isis teloittaa yhdysvaltalaiset James Foleyn 19. elokuuta 2014 ja Steven Sotloffin 2. syyskuuta 2014 sekä brittiläisen avustustyöntekijä David Cawthorne Hainesin 13. syyskuuta 2014. Isisin taistelijat pahoinpitelivät ja kiduttivat toimittaja James Foleyta jopa kuukausia ennen kuin tämä mestattiin. Foleyn vankitoverien kertoman mukaan Foley joutui silmätikuksi amerikkalaisuutensa takia. Vangit puettiin oranssiin asuun, jolla matkittiin Yhdysvaltain vankina olleiden al-Qaida-epäiltyjen asuja Guantanamossa. Foleyta roikotettiin pitkiä aikoja pää alaspäin nilkoista sidottuna. Häntä hakattiin ja hänen annettiin nähdä nälkää, lisäksi häntä vesikidutettiin eli aiheutettiin hukkumisen tunne kaatamalla vettä hänen päänsä päälle. Foley joutui myös kokemaan valeteloituksia. Länsimaalaisten lisäksi Isis on lokakuuhun 2014 mennessä teloittanut ainakin 17 irakilaista toimittajaa.

#### Teloitusvideot

Isisin englanninkielisillä videoilla esiintyväksi teloittajaksi on tunnistettu brittiläinen Mohammed Emwazi, josta mediassa käytetään nimeä *Jihadi John*. Brittiaksentilla Isisin teloitusvideoissa englantia puhuva Jihadi John herätti mediassa paljon huomiota.
Emwazi ehti ennen tunnistustaan teloittaa toimittajat James Foleyn ja Steven Sotloffin sekä brittiläisen avustustyöntekijä David Hainesin.
Tämän jälkeen on julkaistu video avustustyöntekijä Alan Henningin mestauksesta, sekä video jossa mestataan 21 syyrialaista sotilasta ja jossa Emwazi seisoo pidellen avustustyöntekijä Peter Kassigin irrotettua päätä. Myöhemmin on julkaistu teloitusvideo japanilaisen toimittaja Kenji Goton ja sotilasurakoitsija Haruna Yukawan mestaamisesta.

Tammikuussa 2015 julkaistiin video, jossa nuori poika ampuu kaksi miestä, joiden syytetään olevan venäläisiä vakoojia.

Maaliskuun 2015 videossa toinen poika ampuu Israelin vakoojaksi syytetyn miehen. Luokkatoverit ovat tunnistaneet pojan olevan kotoisin Toulousesta ja hänen uskotaan olevan 12-vuotias. Videolla esiintynyt mies, joka uhkaa juutalaisia ranskaksi, on tunnistettu epävirallisesti Sabri Essidiksi, joka on seitsemän ihmistä Etelä-Ranskassa 2012 surmanneen jihadistin Mohamed Merahin yhteistyökumppani. Pojan uskotaan olevan hänen poikapuolensa.

### Lapsisotilaiden käyttö

Isis käyttää lapsisotilaita osana joukkojaan. Lapsisotilaille järjestetään harjoitusleirejä, joissa lapset ovat olleet joissain tapauksissa kuukauden verran eristyksissä. Heille opetetaan väkivaltaa kaihtamattomia Islamin tulkintoja ja aseiden ja räjähdeliivien käyttöä.

Isis julkaisi 4. heinäkuuta 2015 miehitetyssä Palmyran kaupungissa kuvatun videon, jossa teloitetaan 25 järjestön vangiksi jäänyttä henkilöä. Teloittajat ovat lapsisotilaita. Teloitukset tapahtuvat historiallisessa amfiteatterissa satojen katsojien ympäröimänä.

### Toimet omia taistelijoita kohtaan

Isiksen riveihin liittyvät taistelijat vannovat valan, jonka rikkominen merkitsee tottelemattomuutta kalifia kohtaan. Rangaistuksena voi olla kuolema. Isis uhkaa surmata taistelijansa, jos nämä jättävät taistelukentät palatakseen kotiin. Lokakuussa 2014 uutisoitiin että Syyriassa ja Irakissa on kymmeniä järjestöön liittyneitä taistelijoita, jotka haluaisivat palata Britanniaan, mutta ovat käytännössä Isiksen vankeina.

Marras-joulukuussa 2014 Isisin raportoitiin tappaneen 116 omaa ulkomaista taistelijaansa, koska nämä halusivat palata koteihinsa.

Syyrian Al-Mayadeenissa toimivan ihmisoikeusaktivistin mukaan Isisin johto on antanut määräyksen, jonka mukaan HIV-positiiviset taistelijat pakotetaan itsemurhapommittajiksi. Sairastuneita kerrottiin elokuussa 2015 olevan ainakin 16. Tartunnat ovat herättäneet paniikkia Isis-taistelijoiden parissa.

### Muinaismuistojen tuhoaminen

*Katso myös: Syyrian sisällissodan kulttuurivaikutus*
Isis pitää islamia edeltävää kulttuuriperintöä epäjumalanpalvontana ja siitä syystä tuhoaa arvokkaita muinaismuistoja hallitsemillaan alueilla. Vuoden 2015 alussa Isis on tuhonnut Mosulin museon esineistöä sekä Irakin hallituksen ja paikallisten asukkaiden kertoman mukaan Nimrudin ja Hatran rauniokaupunkeja Pohjois-Irakissa. Isis tuhoaa ne suuret muinaismuistot, joita ei voi kaivaa ylös, ja myy pienemmät laittomilla taidemarkkinoilla. Satelliittikuvien perusteella Isis kerää muinaisesineitä myös kaivamalla niitä itse maasta.

Isis valtasi elokuussa 2015 al-Qarytainin kaupungin, jossa sijainneen 400-luvulta peräisin olleen Pyhän Elianin luostarin se tuhosi raivaustraktoreilla.

### Suhteet muihin ryhmiin

Isisiin ja sen edeltäjiin on viitattu usein nimellä Irakin Al-Qaida. Alkujaan Al-Qaida-kytkentäistä Isisiä edelsivät ja sitä tukevat monet yksittäiset taistelevat sunniryhmät. Irakin Al-Qaida erotti helmikuussa 2014 Isisin, koska se vastoin Al-Qaidan johdon määräystä yritti liittää itseensä paikallisen Al-Qaidan järjestön Al-Nusran rintaman.

Isis kilpailee Al-Qaidan kanssa jihadistimaailman johdosta. Se on Al-Qaidaa aktiivisempi, raaempi ja jyrkempi järjestö, joka pyrkii maailmanlaajuiseen pyhään sotaan ja vastustaa erityisesti Yhdysvaltoja ja sen yhteiskuntaa. Yhdysvallat alkoi toimia Irakissa kesällä 2014 Isisiä vastaan.

Järjestö on taistellut sekä Irakin että Syyrian hallitusta vastaan, koska nämä ovat šiialaisten käsissä. Isis vihaa alueen kaikkia valtioita ja muita uskontoja kuin sunni-islamia. Šiiat ovat Isisin mielestä harhaoppisia. Saudi-Arabian on väitetty tukeneen Isisiä, mutta maa hajotti siellä toimineen Isisin solun ja sanoo järjestön olevan uskonnon valepuvussa olevia terroristeja. Saudi-Arabialla on esitetty olevan kaksijakoinen suhtautuminen Isisiin. Yhtäältä maan on sanottu tukeneen Isisiä sen taistelussa saudien vääräuskoisiksi tuomitsemia šiioja vastaan. Toisaalta saudihallitsijat pelkäävät nyt Isisin myös pyrkivän syrjäyttämään saudidynastian Saudi-Arabian johdosta. Isisillä on Saudi-Arabiassa vahva kannatus: saudiarabialaisen Al-Hayat -sanomalehden kyselyssä 92 prosenttia vastaajista piti Isistä islamin ja islamilaisen lain arvojen mukaisena.

Isis on taistellut Syyrian sisällissodassa myös maltillisia kapinallisia vastaan.

Isis on uhannut tuhota Hamas-järjestön Gazassa.

### Solutus ja iskuihin yllytys länsimaissa

Yhdysvaltalaisen BuzzFeedin toimittaja haastatteli Turkissa ihmissalakuljettajia, jotka kertoivat että Isis soluttaa taistelijoitaan Syyrian pakolaisina Euroopan maihin. Taistelijat lähtevät Turkin satamista laivoilla Välimeren yli Italiaan ja hakemaan turvapaikkaa maista, joista sen saa helposti, kuten Saksasta tai Ruotsista. Yhdysvaltain senaatin tiedusteluvaliokunnan ja puolustusvaltiokunnan jäsenet vahvistivat tietävänsä tästä. Entisen Syyrian turvallisuusjoukkojen jäsenen, sitten Yhdysvaltain tukemaan FSA:han loikanneen ja siitä Isisiin siirtyneen Isis-toimijan väitteitä 4000 taistelijan määrästä ei voi pitää uskottavana.

Euroopassa on epäilty Isisin muodostavan "nukkuvia soluja", jotka ovat valmiita terrori-iskuihin. Tiedustelupalvelut uskovat näitä olevan noin 20 ja niissä 120–180 jäsentä Ranskassa, Saksassa, Belgiassa ja Alankomaissa. Myös Ruotsissa on Isis-loikkareiden mukaan soluja.

Isisin jäsenet ovat julkaisseet Twitterissa useita valokuvia, joissa kuvataan Rooman ja Milanon nähtävyyksiä pahvilapulle kirjoitetun viestin kanssa, jossa ilmoitetaan järjestön jäsenten "odottavan H-hetkeä."

Brittilehdet ovat kertoneet Isisin aikovan lähettää Eurooppaan jopa puoli miljoonaa laitonta maahantulijaa Libyasta "psykologisena aseena".

Vuonna 2016 Isis on aiempaa aktiivisemmin yllyttänyt länsimaissa asuvia nuoria muslimeja tekemään siviileihin kohdistuvia murhaiskuja kotimaissaan sitä mukaa, kun järjestö itse on joutunut ahtaalle Irakissa ja Syyriassa. Iskujen jälkeen Isis on yleensä ottanut vastuun iskuista, vaikka järjestöllä ei ennen iskua olisi ollut mitään tietoa teon suorittajista.

### Terrori-iskut

Isisiin kytköksissä oleva egyptiläisryhmä on ilmoittanut tiputtaneensa 31. lokakuuta 2015 pudonneen Airbus A321-200 -koneen tölkkipommilla. Huonomaisen Kolavia-lentoyhtiön kone lähti 5.58 Sharm el-Sheikhistä ja putosi Siinain autiomaan yllä. Kaikki koneen 224 matkustajaa, joista suurin osa oli venäläisiä, kuolivat turmassa. Turmaa epäiltiin aluksi teknisistä ongelmista, mutta tutkinnan edettyä Venäjäkin joutui myöntämään koneen pudonneen pommi-iskun seurauksena.

Isis on julistautunut Libanonissa Hizbollahin hallitsemalla alueella etelä-Beirutissa 12. marraskuuta 2015 tapahtuneen kaksoispommi-iskun tekijäksi. Iskuissa kuoli 43 ihmistä ja haavoittui yli 230 ihmistä. Bourj al-Barajnen alueella räjähti iltakuudelta ruuhka-aikaan pommi leipomon edustalla ja hieman myöhemmin läheisen moskeijan vieressä. Alun perin viiden itsemurhapommittajan oli tarkoitus osallistua iskuun, mutta yksi pommittajista ei koskaan saapunut Libanoniin, yksi pidätettiin ja yksi ei ehtinyt räjäyttää pommivyötään. Iskujen seurauksena viranomaiset pidätettivät seitsemän syyrialaista ja kaksi libanonilaista. Viranomaisten mukaan tekijöiden oli aluksi tarkoitus iskeä Hizbollahin sairaalaan, mutta tiukkojen turvatoimien takia hyökkäyskohde vaihtui.

Isisin epäillään tehneen useita terrori-iskuja myöhään illalla 13. marraskuuta 2015 Ranskassa Pariisissa ja sen esikaupungissa Saint-Denisissä. Niissä kuoli arvioiden mukaan ainakin 129 ihmistä ja 352 loukkaantunutta on viety sairaalaan, heistä noin 99 on kriittisessä tilassa. Ranskan presidentti François Hollande pitää iskujen tekijänä Isisiä sen jälkeen, kun se oli ilmoittautunut iskujen tekijäksi sosiaalisessa mediassa.

Isis ilmoittautui Brysselin pommi-iskujen tekijäksi 22. maaliskuuta 2016. Pommi-iskut tapahtuivat aamulla noin kello 8 paikallista aikaa Brysselin lentoasemalla ja Maelbeek/Maalbeekin metroasemalla Brysselin keskustassa. Kaksi räjähdystä tapahtui kansainvälisten lentojen lähtöselvitystilassa lähellä American Airlinesin tarkastuspistettä ja kolmas räjähdys Maelbeek/Maalbeekin metroasemalla. Viranomaiset sulkivat lentokentän ja metron. Saman aamupäivän aikana lentokentältä löytyi räjähtämätön itsemurhaliivi sekä Kalašnikov-rynnäkkökivääri.

Belgian terveysministerin mukaan lentokentällä tapahtuneissa räjähdyksissä on kuollut ainakin 14 ihmistä ja loukkaantunut 81 ihmistä. Metron pommituksessa on kuollut metroa operoivan STIB:n tietojen mukaan ainakin 20 ihmistä ja loukkaantunut 55, joista kymmenen kriittisesti. Belgian liittovaltion syyttäjän mukaan kaikki kolme räjähdystä olivat terroristi-iskuja, ja ainakin toinen lentokentän räjähdyksistä oli todennäköisesti itsemurha-isku.

### Propaganda islamistisesta utopiasta

Islamistinen Isis-järjestö tuottaa paljon enemmän propagandaa kuin mikään muu jihadistiliike. Järjestö keskittyy viestinnässään uusien jäsenten houkutteluun islamistisen utopian esilletuonnilla. Islamistisen yhteiskunnan luvataan olevan kukoistava ja onnellinen. Kuva-aineistoissa esitetään nauravia lapsia ja onnea, sen sijaan järjestön julmuudesta, väkivallasta ja rangaistuksista kertoo vain hyvin pieni osa viestintämateriaalista. Esimerkiksi kuukauden seurantajakson aikana Isis julkaisi yli tuhat erilaista tiedotusaineistoa eri puolilla maailmaa, ja joukossa oli myös videoita ja valokuvakertomuksia. Valtaosa aineistosta oli peräisin Irakin ja Syyrian alueelta.

Liittolaiset
------------

Lokakuussa 2014 libyalainen Islamilaisen nuorison šura-neuvosto vannoi uskollisuutta kalifaatille. Ryhmällä on noin 800 taistelijaa Libyassa ja se toimii lähinnä Itä-Libyan Bengasissa. Loppuvuodesta 2014 ryhmä otti haltuunsa 100 000 asukkaan Darnan kaupungin. Helmikuussa 2015 ryhmä otti haltuunsa pienen Nofaliyan kaupungin ja pian kohteita Sirtissa. Helmikuussa 2015 Libyan Isis julkaisi oman videonsa, jossa mestataan 21 kaapattua Egyptin koptikristittyä Libyassa.

Lokakuussa 2014 egyptiläinen Siinain provinssi (aiemmalta nimeltään Ansar Bait al-Maqdis) julisti uskollisuutensa kalifaatille. Ryhmä toimii Egyptin Siinailla.

Eräät afganistanilaiset ja pakistanilaiset ryhmittymät ovat vannoneet uskollisuutta Isisille.

AQIM:ista eronnut ja Isikseen liittynyt ryhmä mestasi ranskalaisen turistin Algeriassa syyskuussa 2014. Ryhmällä ei ole ollut muuta mainittavaa toimintaa.

Suurin osa Kaukasian emiraatin komentajista Tšetšeniassa ja Dagenstanissa on vannonut uskollisuutta Isisille.

Nigerialainen Boko Haram on vannonut uskollisuutta kalifaatille.

Ulkovaltojen suhtautuminen
--------------------------

Koska Isisin toiminnassa on lukuisia ristiriitaisuuksia, järjestön johtajien todellisesta uskonnollisuudesta on kahta käsitystä. Yhden käsityksen mukaan Isis on omistautunut äärikonservatiivisen islamilaisen valtion perustamiselle hintaan mihin hyvänsä, ja siksi se muuntaa uskonnollisia oppejaan tarpeen mukaan käytännön syistä ja tekee myönnytyksiä, jotta se pääsisi tavoitteeseensa tehokkaammin. Toisen näkemyksen mukaan Isisin johtajat ovat vain rikollisia tai kyynikoita, jotka eivät itse usko omaan apokalyptiseen ja puritaaniseen retoriikkaansa, vaan käyttävät uskonnollisia symboleja, lakeja, profetiaa ja islamilaisen kalifaatin piirteitä vain keinoina päästä valtaan ja pysyä vallassa.

Rahoitus
--------

Isis hallitsee merkittäviä öljykenttiä ja öljynjalostamoja valtaamillaan alueilla, ja se onkin yksi historian vauraimmista terroristijärjestöistä. Syyskuussa 2014 arvioitiin että Isis vaurastuu öljytulojensa kautta yli miljoonalla eurolla päivittäin. Organisaatiolla sanottiin olevan öljyvaroja hallussaan kahden miljardin dollarin edestä. Isisin hallitsemilla öljykentillä Pohjois-Irakissa pumpattiin tuolloin öljyä päivittäin 25 000 – 40 000 barrelia. Isis salakuljettaa Irakista pumpattua öljyä Saddam Husseinin ajoilta lähtien alueilla sijainneita salakuljetusreittejä pitkin Syyriaan, Turkkiin, Irakin Kurdistaniin ja Iraniin. Isisin pääasiallinen öljyntuotantoalue sijaitsi marraskuussa 2015 Irakin Qayyarrassa ja Syyrian itäosassa Deir ez-Zorin maakunnassa. Tuolloin Financial Times arvioi järjestön öljytulojen olevan 1,4 miljoonaa dollaria päivässä. Vuodessa öljytuloja kertyy lähes 470 miljoonaa euroa. Yhdysvaltain johtama liittouma on kohdistanut pommituksia Isisin hallussa oleviin öljylaitoksiin. Öljyn maailmanmarkkinahinnan romahtaminen on laskenut järjestön tuloja.

Isis hankkii rahaa myös lahjoituksina, pankkiryöstöillä, huumekaupalla, salakuljetuksella ja antiikkiesineiden myynnillä. Heinäkuussa 2020 Italian poliisi kertoi tehneensä maailman suurimman amfetamiinitakavarikon, joka koostui 84 miljoonasta tabletista, joiden arvo olisi ollut katukaupassa noin miljardi euroa. Poliisin mukaan huumeet olivat Isisin valmistamia, ja Isis on maailman suurin amfetamiinin tuottaja.

Isiksen väitetään ansaitsevan kahdeksan miljoonaa dollaria kuukaudessa kiristyksellä – kiristyksen kohteena on paikallinen liike-elämä. Isis kutsuu itse suojelurahoja "vallankumousveroksi". Rahan maksamatta jättäminen voidaan kostaa uhkailulla ja väkivallalla.

Isis oli ansainnut 65 miljoonaa dollaria lokakuuhun 2014 mennessä panttivankien sieppaamisilla. Sen hallussa oli lokakuussa 2014 noin 40 prosenttia Irakin maan vehnäntuotannosta. Järjestö on vallannut hallinnon viljavarastoja ja myy viljaa paikalliselle väestölle omaan laskuunsa.

Kalifi on ilmoittanut, että Islamilainen valtio ottaa käyttöön metallikantaisen rahayksikön Islamilaisen dinaarin "tyrannimaista rahoitusjärjestelmää" muuttaakseen.

Tammikuussa 2015 Isisin valloittamilla alueilla toimivien pankkien käteisvarojen arvioitiin ehtyneen. Syyrian Raqqassa Isis maksoi edelleen palkkoja taistelijoille ja julkisten alojen työntekijöille, mutta kaupungista saatujen raporttien mukaan järjestöllä on vaikeuksia ylläpitää palveluja.

Varustus
--------

Isisin taistelijat ovat nykyaikaisesti varustettuja ja pystyvät tehokkaaseen, kurinalaiseen sodankäyntiin. Järjestö on kehittynyt asteittaisesti terroristijärjestöstä yhä enemmän tehokkaaksi puolisotilaalliseksi armeijaksi, joka on taitava kaupunkisissisodassa. Isisillä on satojen miljoonien eurojen omaisuus. Järjestö värvää taistelijoita eri puolilta maailmaa. Isis on saanut nykyaikaista amerikkalaista aseistusta sotasaaliina Irakin armeijalta. Ammuksia, joita voi taistelujen aikana kulua kymmeniätuhansia päivässä, Isis ostaa pimeiltä markkinoilta. Asekauppiaat, joiden asiakas Isis on, ostavat ammuksia Isiksen vihollisilta, eli Assadin hallinnolta, sitä vastaan taistelevilta kapinallisilta sekä irakilaisilta. Erään asekauppiaan mukaan Isis voisi ostaa myös israelilaisia tuotteita, mutta niitä ei ole helposti saatavilla.

Isisillä tiedetään olevan tai olleen seuraavanlaista sotilaskalustoa:

### Jalkaväki

Irakin armeijan T-55-panssarivaunu, jollaisia Isis on vallannut useita kymmeniä.
* AK-47 rynnäkkökivääri
* AKM-rynnäkkökivääri
* PKM-konekivääri
* DŠK-konekivääri
* Milkor MGL -kranaattikonekivääri
* RPG-7 sinko
* M79 Osa sinko
* HJ-8 panssarintorjuntaohjus
* 9M111 Fagot -panssarintorjuntaohjus
* FIM-92 Stinger -ilmatorjuntaohjus
* Strela-2 ilmatorjuntaohjus

### Ajoneuvot

* M1 Abrams taistelupanssarivaunu, käytetty joidenkin lähteiden mukaan kurdeja vastaan.
* T-72-taistelupanssarivaunu, käytössä arviolta 5 − 10
* T-55-taistelupanssarivaunu, käytössä arviolta 30
* Humvee-sotilasajoneuvo

### Tykistö

* 130 mm kanuuna M-46
* M198 haupitsi
* BM-21 raketinheitin
* ZU-23-2 ilmatorjuntakanuuna
* 37 mm automaattinen ilmatorjuntatykki M/1939 61-K

Lähteet
-------

* McCants, William: *ISIS ja ilmestys: islamilaisen valtion historia, strategia ja tuomiopäivän visio*. (suomennos Kimmo Pietiläinen). Terra Cognita, 2016 (alkuteos *The Isis Apocalypse*, 2015). ISBN 978-952-5697-77-3.

### Viitteet

1. ↑  Ahmed Aboulenein: Coalition says fewer than 3,000 IS fighters remain in Iraq and Syria Reuters. Viitattu 7.1.2018. (englanniksi)
2. ↑  The Islamic State *Mapping militant organizations*. Stanfordin yliopisto. Viitattu 18.4.2015. (englanniksi)
3. 1 2  ISIL confirms death of leader Abu Hussein al-Qurashi, names successor *aljazeera.com*. Viitattu 3.1.2024. (englanniksi)
4. ↑  Nurminen, Jussi: Isis nimitti uuden johtajan *Yle Uutiset*.  31.10.2019. Yleisradio. Viitattu 2.11.2019.
5. ↑  Kauppinen, Ina: Erikoisjoukot saartoivat Isisin johtajan talon yön pimeydessä – varoitusten jälkeen räjähti *Ulkomaat*.  3.2.2022. Ilta-Sanomat. Viitattu 5.2.2022.
6. ↑  "Al Qaeda breaks link with Syrian militant group ISIL"  Helmikuu 2014. Reuters. Viitattu 28.7.2016.
7. ↑  Trump vahvisti Isisin johtajan kuolleen: Tämä tiedetään Yhdysvaltain yöllisestä operaatiosta, jossa Abu Bakr al-Baghdadi räjäytti itsensä *Helsingin Sanomat*.  27.10.2019. Viitattu 27.10.2019.
8. ↑  Amerikkalaismediat: Yhdysvaltain armeija tappoi Isis-johtaja al-Baghdadin *Yle Uutiset*. Viitattu 27.10.2019.
9. ↑  Suojelupoliisin päällikkö Antti Pelttari Yleisradion televisiohaastattelussa. Ykkösaamu (video) (Kohdassa 02:40.) *YLE Areena*.  29.11.2014. Yleisradio.  Arkistoitu 28.1.2016. Viitattu 2.12.2014.
10. ↑  ISIS, Isis vai IS-ryhmä?  18.9.2014. Kotimaisten kielten keskus.  Arkistoitu 6.10.2014. Viitattu 5.10.2014.
11. ↑  Isis, Isil, Is... Ranska kyllästyi ääri-islamistien nimirulettiin *Iltalehti*.  20.9.2014. Alma Media Oy. Viitattu 8.6.2015.
12. ↑  McCants 2016, s. 19.
13. ↑  McCants 2016, s. 20–23.
14. ↑  Al-Qa‘ida in Iraq (AQI) National Counterterrorism Center.  Arkistoitu 12.10.2014. Viitattu 17.10.2014. (englanniksi)
15. ↑  McCants 2016, s. 24–26.
16. ↑  McCants 2016, s. 28.
17. ↑  McCants 2016, s. 27–29.
18. ↑  McCants 2016, s. 29–30.
19. ↑  McCants 2016, s. 31–32.
20. ↑  McCants 2016, s. 40–41.
21. ↑  McCants 2016, s. 43–45.
22. ↑  McCants 2016, s. 47–48.
23. ↑  McCants 2016, s. 54–55.
24. ↑  McCants 2016, s. 84–87.
25. ↑  McCants 2016, s. 90–95.
26. ↑  McCants 2016, s. 96–98.
27. ↑  McCants 2016, s. 103.
28. ↑  McCants 2016, s. 155.
29. ↑  Lindholm, Jari: "Obama on heikko"  *Suomen Kuvalehti*, 2015, nro 1, s. 9. Artikkelin verkkoversio. Viitattu 21.1.2016.
30. ↑  Johnson, Adam: Thomas Friedman’s Perverse Love Affair With ISIS *Fair*.  13.4.2017. Viitattu 17.4.2017. (englanniksi)/
31. ↑  Friedman, Thomas L.: Why Is Trump Fighting ISIS in Syria *The New York Times*.  12.4.2017. Viitattu 17.4.2017. (englanniksi)
32. ↑  McCants 2016, s. 123.
33. ↑  State of Terror - This is the story of the world’s most dangerous terror group *The Connected Studio*. BBC.  Arkistoitu 8.1.2016. Viitattu 24.4.2015. (englanniksi)
34. ↑  Hannula, Tommi: Kapinalliset etenivät Bagdadin liepeille *Helsingin Sanomat*.  18.6.2014. Viitattu 21.1.2016.
35. ↑  Iraq crisis: Baiji oil refinery contested *BBC News*.  19.6.2014. Viitattu 4.11.2016. (englanniksi)
36. 1 2 3 4 5 6  Huusko, Jukka: Isisin alamäki on jo alkanut – 4 syytä, miksi terroristi­järjestö kärsii *Helsingin Sanomat*.  7.2.2015. Viitattu 21.1.2016.
37. ↑  Beach, Alastair: Iraq asks for US ground troops as Isil threaten Baghdad *The Telegraph*.  11.10.2014. Viitattu 21.1.2016. (englanniksi)
38. ↑  Töyrylä, Katriina: Reuters: Isis vetäytyi Irakin suurimman öljyjalostamon luota *YLE Uutiset*.  15.11.2014. Yleisradio. Viitattu 21.1.2016.
39. ↑  Assad horjahti – Isis Damaskoksen porteilla, Syyrian armeija ahtaalla *Yle Uutiset*. Viitattu 4.6.2016.
40. ↑  Abou Merhi, Karim & Moussaoui, Rana: IS jihadists take Ramadi but pinned back in Palmyra *Yahoo News*.  17.5.2015. Viitattu 21.1.2016. (englanniksi)
41. ↑  Botelho, Greg: ISIS is 'everywhere' in Syria's ancient city of Palmyra  22.5.2015. CNN. Viitattu 21.1.2016. (englanniksi)
42. ↑  Koivuranta, Esa: Kymmeniä kuollut Siinain niemimaalla tehdyissä iskuissa *YLE Uutiset*.  1.7.2015. Yleisradio. Viitattu 21.1.2016.
43. ↑  Tapiola, Paula: Egyptin armeija tappoi yli 60 Isis-kapinallista Siinain niemimaalla *YLE Uutiset*.  6.7.2015. Yleisradio. Viitattu 21.1.2016.
44. ↑  Töyrylä, Katriina: Isis etenee Libyassa – Libya pyytää arabimailta ilmaiskuja *YLE Uutiset*.  17.8.2015. Yleisradio. Viitattu 21.1.2016.
45. ↑  Yhdysvallat sanoo surmanneensa Isisin kakkoskomentajan *Aamulehti*.  22.8.2015.  Arkistoitu 23.8.2015. Viitattu 21.1.2016.
46. 1 2  ISIS kärsinyt valtavia tappioita: "hyökkäys oli merkittävä takaisku" *Verkkouutiset*. Viitattu 4.6.2016. fi-FI
47. ↑  Venäjän iskujen todelliset seuraukset: Isis hyötyy ja uusi pakolaisaalto alkaa *Ilta-Sanomat*.  21.10.2015. Viitattu 4.6.2016. fi-FI
48. ↑  Isis iskee Euroopassa, mutta kärsii tappioita Lähi-idässä *Yle Uutiset*. Viitattu 4.6.2016.
49. ↑  Air strikes help force ISIS to halve fighters' pay: Glaser.  *Reuters*, 8.2.2016. Artikkelin verkkoversio.
50. ↑  Uusi käänne Syyrian sodassa: Isisin ja Syyrian hallituksen vastakkain­asettelu kärjistymässä *HS.fi*. Viitattu 4.6.2016.
51. 1 2  HS-Analyysi: Isis sinnittelee saarretussa Fallujassa, mutta äärijärjestö on heikentynyt merkittävästi *HS.fi*. Viitattu 4.6.2016.
52. ↑  Yhdysvallat tappoi Isisin varajohtajan *HS.fi*. Viitattu 4.6.2016.
53. ↑  HS-Analyysi: Isis on ahdingossa, mutta ideologiaa ei voi pommittaa *HS.fi*. Viitattu 5.6.2016.
54. ↑  "Juuri nyt on syvältä olla Isis" - jatkuvia tappioita, "Peto" kimpussa Hitissä *Iltalehti*.  14.4.2016. Alma Media Oy. Viitattu 4.6.2016.
55. ↑  Isisin rahoitus sakkaa – jihadistijärjestö on siirtynyt kalatalouteen ja autokauppaan *HS.fi*. Viitattu 4.6.2016.
56. ↑  Tutkimus: Arabinuoret hyljeksivät Isisiä ja uskovat sen kaatuvan *HS.fi*. Viitattu 4.6.2016.
57. ↑  Pentagon: Isis menettänyt liki puolet alueestaan Irakissa *HS.fi*. Viitattu 4.6.2016.
58. ↑  Libyasta on kehittymässä Isisin uusi pääkallopaikka *HS.fi*. Viitattu 4.6.2016.
59. ↑  Syyrian armeija työntyi Isisin hallitsemaan Raqqan maakuntaan *HS.fi*. Viitattu 4.6.2016.
60. ↑  Syyrian armeija nappasi jättisaaliin – järkyttävän kokoinen Isis-teloittaja jäi vangiksi *Ilta-Sanomat*.  4.6.2016. Viitattu 4.6.2016. fi-FI
61. ↑  Venäjä sanoo surmanneensa Isis-johtajan Syyriassa – Yhdysvalloilta samansuuntainen lausunto *Yle.fi, uutiset*.  31.8.2016. Viitattu 1.9.2016.
62. ↑  Isis romahti kauan odottamassaan Dabiqin propagandakaupungin taistelussa *Yle Uutiset*. Viitattu 16.10.2016.
63. ↑  Taistelu Isisin viimeisestä linnakkeesta Irakissa on alkanut *Yle Uutiset*. Viitattu 17.10.2016.
64. ↑  Irakin pääministeri: Mosulin valtaaminen Isisiltä alkanut – YK huolissaan siviileistä *mtv.fi*. Viitattu 17.10.2016.
65. ↑  Irakin joukot ovat vallanneet Mosulin televisioaseman *Yle Uutiset*. Viitattu 1.11.2016.
66. ↑  Irakin armeija valtasi Hawijan kaupungin takaisin Isisiltä – YK: kymmeniätuhansia siviilejä edelleen loukussa *Ilta-Sanomat*.  5.10.2017. Sanoma News. Viitattu 8.10.2017.
67. ↑  Uutistoimistot: USA:n tukemat joukot aloittivat operaation Isisin "pääkaupungin" valtaamiseksi *Ilta-Sanomat*.  6.11.2016. Viitattu 6.11.2016.
68. ↑  Syria conflict: Rebel force targets IS 'capital' Raqqa *BBC News*.  6.11.2016. Viitattu 6.11.2016. (englanniksi)
69. ↑  Järjestö: Isis vetäytyi kokonaan Aleppon provinssista Syyriassa, myös Raqqa saarrettu – "kalifaatti" murenee molemmilta laidoiltaan *Helsingin Sanomat*.  30.6.2017. Viitattu 30.6.2017.
70. ↑  Syyrian valtionmedia: Armeija on vallannut Deir ez-Zorin kaupungin Isisiltä *Yle Uutiset*.  3.11.2017. Yleisradio. Viitattu 3.11.2017.
71. ↑  Armeijalähteet: Irakin joukot etenivät Isisin viimeiseen linnakkeeseen maassa *Mtv.fi*.  3.11.2017. Viitattu 3.11.2017.
72. ↑  Irakin joukot ottivat haltuunsa Isisin viimeisen linnakkeen maassa *Ilta-Sanomat*.  3.11.2017. Viitattu 3.11.2017.
73. ↑  Irakin pääministeri julisti sodan Isisiä vastaan päättyneeksi *Iltalehti*.  9.12.2017. Alma Media Oy. Viitattu 9.12.2017.
74. ↑  Isisin hallitsema alue on enää Töölön kokoinen läntti Syyrian autiomaassa – "kalifi" Abu Bakr al-Baghdadi ilmeisesti selvisi omien murhayrityksestä *Helsingin Sanomat*.  8.2.2019. Viitattu 9.2.2019.
75. ↑  Bethan McKernan: Inside al-Hawl camp, the incubator for Islamic State's resurgence *The Guardian*.  31.8.2019. Viitattu 5.9.2019.
76. ↑  Antti Kuronen & Simo Ortamo: Al-Holin leirillä on kaksi kuolleen suomalaisnaisen lasta – orpojen omaiset ovat vedonneet viranomaisiin, jotta heidät noudettaisiin Suomeen *Yle uutiset*.  2.9.2019. Viitattu 5.9.2019.
77. ↑  Yhdysvaltalaismedia: Maailman etsityin mies, Isisin johtaja Abu Bakr al-Baghdadi räjäytti itsensä sotilasoperaatiossa *Helsingin Sanomat*.  27.10.2019. Viitattu 27.10.2019.
78. ↑  Kasperi Summanen: Näin ISIS-johtajaa vastaan iskettiin – video näyttää tulipallon *verkkouutiset.fi*.  27.10.2019. Viitattu 27.10.2019.
79. ↑  Pipsa Havula: SUORA LÄHETYS JUURI NYT: Donald Trump vahvisti Isis-johtajan kuolleen Yhdysvaltojen operaatiossa *Ilta-Sanomat*.  27.10.2019. Viitattu 27.10.2019.
80. ↑  Donald Trump vahvisti Abu Bakr al-Baghdadin kuoleman: Isis-johtaja räjäytti itsensä ja kolme lasta – Suora lähetys käynnissä *www.iltalehti.fi*.  27.10.2019. Alma Media Oy. Viitattu 27.10.2019.
81. ↑  IS confirms leader Qurayshi's death and names successor *BBC News*. BBC. Viitattu 11.3.2022. (englanniksi)
82. 1 2 3 4  Huusko, Jukka: Mustien lippujen synkeä marssi: Isisin maailmankuva nojaa islamin sotaisaan historiaan *Helsingin Sanomat*.  4.10.2014. Viitattu 2.11.2016.
83. ↑  Wahhabilaisuus vastustaa muutoksia  9.4.2007. Yle. Viitattu 14.10.2014.
84. 1 2 3  Kirkpatrick, David D.: ISIS’ Harsh Brand of Islam Is Rooted in Austere Saudi Creed *International New York Times*.  24.9.2014. Viitattu 18.10.2014. (englanniksi)
85. ↑  Schacht 1982, s. 66
86. ↑  Schacht 1982, s. 72–73
87. ↑  Wahhābī Encyclopædia Britannica. Viitattu 14.10.2014.
88. 1 2 3 4 5  Wood, Graeme: What ISIS Really Wants *The Atlantic*.  3/2015. Viitattu 27.2.2015. (englanniksi)
89. ↑  McCants 2016, s. 149–151.
90. 1 2 3  Hannikainen, Tapani: Millainen on terrorilla hallitseva Isis? *YLE Uutiset*.  1.10.2014. Yleisradio. Viitattu 26.10.2014.
91. ↑  Edwell, Peter: ISIS is destroying ancient artefacts to send a message of intent *The Conversation*.  4.3.2015. Viitattu 6.3.2015. (englanniksi)
92. ↑  ISIS militants destroy ancient statues, relics in Iraq *Russia Today*.  26.2.2015. Viitattu 6.3.2015. (englanniksi)
93. ↑  Matti Virtanen: Matti Virtanen: Ääliöidioottien Pyhäinhäväistysyhdistys  26.8.2014. YLE verkkosivusto.
94. ↑  McCants 2016, s. 149–151
95. ↑  Huusko, Jukka: Mustien lippujen synkeä marssi: Isisin maailmankuva nojaa islamin sotaisaan historiaan *Helsingin Sanomat*.  4.10.2014. Viitattu 2.11.2016.
96. 1 2  Ella Landau-Tesseron: Delegitimizing ISIS On Islamic Grounds: Criticism Of Abu Bakr Al-Baghdadi By Muslim Scholars *Inquiry and Analysis #1205*.  19.11.2015. Memri.
97. 1 2  Aisch, Gregor et al.: How ISIS Works *International New York Times*.  16.9.2014. Viitattu 18.10.2014. (englanniksi)
98. ↑  Kokkonen, Yrjö: Isis-järjestön kehittämä hallintomalli hämmästyttää *YLE Uutiset*.  4.9.2014. Yleisradio. Viitattu 21.1.2016.
99. ↑  Spencer, Richard: Islamic State 'acting leader' killed by US-led strike, claims Iraqi government *The Telegraph*.  13.5.2015. Viitattu 21.1.2016. (englanniksi)
100. ↑  Amerikkalaismediat: Yhdysvaltain armeija tappoi Isis-johtaja al-Baghdadin  27.10.2019. Yle uutiset. Viitattu 27.10.2019.
101. ↑  Isis-johtaja al-Baghdadi päästi lähipiiriinsä vain kourallisen ihmisiä – Yksi heistä petti hänet *Yle Uutiset*. Viitattu 31.10.2019.
102. ↑  Mikko Leppänen: Trump vahvisti Isis-johtaja al-Baghdadin kuolleen Yhdysvaltojen sotilasoperaatiossa *Yle Uutiset*. Viitattu 27.10.2019.
103. ↑  Isis nimitti uuden johtajan – Vannoo kostavansa Abu Bakr al-Baghdadin kuoleman *Yle Uutiset*. Viitattu 31.10.2019.
104. 1 2  Guardian: Isis-taistelijoiksi ennennäkemätön ryntäys *MTV Uutiset*.  31.10.2014. Viitattu 1.11.2014.
105. ↑  Summanen, Kasperi: Uusi tieto ISIS-järjestöstä – "USA:lla on valtava ongelma" *Verkkouutiset*.  4.6.2015. Viitattu 21.1.2016.
106. ↑  Kokkonen, Yrjö: Lehti: Isis uhkaa tappaa kotiinpaluuta suunnittelevat taistelijansa *YLE Uutiset*.  26.10.2014. Yleisradio. Viitattu 21.1.2016.
107. ↑  UN says '25,000 foreign fighters' joined Islamist militants *BBC News*.  2.4.2015. BBC. Viitattu 2.4.2015. (englanniksi)
108. ↑  Kokkonen, Yrjö: USA: Syyriaan virtaa tuhat taistelijaa kuukaudessa *YLE Uutiset*.  31.10.2014. Yleisradio. Viitattu 1.11.2014.
109. ↑  Pajunen, Ilpo: Säpo: Jopa 300 ruotsalaista taistelee Isisin riveissä *YLE Uutiset*.  22.11.2014. Yleisradio. Viitattu 21.1.2016.
110. ↑  Tällaisia henkilöitä lähtenyt Suomesta Syyriaan *MTV Uutiset*.  4.8.2014. Viitattu 26.10.2014.
111. 1 2 3 4 5 6  Suomesta lähtenyt Isiksen riveihin arviolta 20 naista – nyt sisäministeriö miettii, mitä heidän lapsilleen tulisi tehdä *Yle Uutiset*. Viitattu 16.4.2018.
112. ↑  Timo Soini: Suomesta satakunta lähtenyt Isis-taistelijoiksi – noin 20 kuollut *Ilta-Sanomat*.  14.3.2016. Sanoma News. Viitattu 21.3.2016.
113. ↑  Dahl, Päivi: Supo: Isis-alueelle lähtenyt Suomesta yli 60 – mukana kokonaisia perheitä *YLE Uutiset*.  25.2.2015. Yleisradio. Viitattu 21.1.2016.
114. ↑  Pantsu, Pekka: Muslimiviha ja maailmanpolitiikka kärkisyinä lähteä Suomesta vierastaistelijaksi Syyriaan *Yle Uutiset*.  15.12.2015. Yleisradio. Viitattu 21.1.2016.
115. ↑  Huusko, Jukka: Isis-asiantuntija "kalifaatin" todellisuudesta: Sisäelinten myyntiä ja nuorison aivopesua *Helsingin Sanomat*.  18.5.2015. Viitattu 21.1.2016.
116. ↑  Kerola, Päivi: Irakilaislähteet: Isis käytti kloorikaasua Irakin armeijaa vastaan *YLE Uutiset*.  26.10.2014. Yleisradio. Viitattu 21.1.2016.
117. ↑  USA selvittää, onko Isis käyttänyt kloorikaasua *Iltalehti*.  24.10.2014. Viitattu 26.10.2014.
118. ↑  Mamoun, Abdelhak: Kurdistan announces the use of mustard gas by ISIS in Iraq *Iraqi News*.  8.10.2015. Viitattu 11.10.2015. (englanniksi)
119. ↑  Tunturi, Saara: Tällaisella kauhulla Isis-järjestö johtaa valtaamiaan alueita: "Uskonsa vaihtaneet tapetaan" *Ilta-Sanomat*.  18.6.2014.  Arkistoitu 19.1.2016. Viitattu 21.1.2016. *tarvitaan parempi lähde*
120. ↑  Tuomaala, Erja: YK: Isis saattaa tehtailla sotarikoksia Irakissa *YLE Uutiset*.  19.3.2015. Yleisradio. Viitattu 21.1.2016.
121. 1 2  Töyrylä, Katriina: YK: Isis syyllistynyt massiivisiin sotarikoksiin *YLE Uutiset*.  14.11.2014. Yleisradio. Viitattu 21.1.2016.
122. 1 2  Pyykkönen, Sari: Raportti julmuuksista: Isis leikkaa sormia tupakoitsijoilta *Verkkouutiset*.  15.11.2014. Viitattu 21.1.2016.
123. ↑  Islamic State group 'executes 700' in Syria *Al Jazeera*.  17.8.2014. Viitattu 7.10.2015. (englanniksi)
124. ↑  Summanen, Kasperi: ISIS teloittanut kymmeniä lapsia - "takana oppi viimeisestä taistelusta" *Verkkouutiset*.  4.7.2015. Viitattu 21.1.2016.
125. ↑  Juujärvi, Tiina: Vuosi brutaalia valtaa: Nopeasti laajentunut Isis on nyt hallinnut omaa kalifaattiaan vuoden *Helsingin Sanomat*.  30.6.2015. Viitattu 21.1.2016.
126. ↑  Abi-Habib, Maria: Iraq's Christian Minority Feels Militant Threat *The Wall Street Journal*.  26.6.2014. Viitattu 26.10.2014. (englanniksi)
127. ↑  Iraq crisis: Islamic State accused of ethnic cleansing *BBC News*.  2.9.2014. BBC. Viitattu 26.10.2014. (englanniksi)
128. ↑  Iraq: Ethnic cleansing on historic scale: the Islamic State’s systematic targeting of minorities in northern Iraq  2.9.2014. Amnesty International. Viitattu 26.10.2014. (englanniksi)
129. ↑  Segalov, Michael: 'Being gay in the Islamic State': Men reveal chilling truth about homosexuality under Isis *The Independent*.  25.8.2015. Viitattu 21.1.2016. (englanniksi)
130. ↑  Aro, Jessikka: YK: Isisin hyökkäys jesidejä vastaan ehkä kansanmurhan yritys *YLE Uutiset*.  22.10.2014. Yleisradio. Viitattu 21.1.2016.
131. ↑  Kristittyjä surmattu Irakissa ISISin valloittamilla alueilla *Seurakuntalainen*.  4.7.2014.  Arkistoitu 8.8.2014. Viitattu 21.1.2016.
132. ↑  Huusko, Jukka: Isisin määräaika umpeutui – Irakin Mosul tyhjeni kristityistä *Helsingin Sanomat*.  19.7.2014. Viitattu 21.1.2016.
133. ↑  Summanen, Kasperi: ISIS räjäytti Raamatun Joonan haudan *Verkkouutiset*.  25.7.2014. Viitattu 21.1.2016.
134. ↑  Isis julkisti videon 21 egyptiläisen kristityn taposta *Savon Sanomat*.  15.2.2015. Viitattu 21.1.2016.
135. ↑  Hallamaa, Teemu: Isis vapautti sieppaamiaan kristittyjä lunnaita vastaan *YLE Uutiset*.  2.3.2015. Yleisradio. Viitattu 21.1.2016.
136. ↑  Withnall, Adam: Isis video purports to show beheadings and execution at gunpoint of 30 Ethiopian Christians and destruction of churches in Libya *The Independent*.  19.4.2015. Viitattu 21.1.2016. (englanniksi)
137. ↑  Nordenswan, Hanna: Paavi: Lähi-idässä meneillään kristittyjen kansanmurha *YLE Uutiset*.  10.7.2015. Yleisradio. Viitattu 21.1.2016.
138. ↑  Kokkonen, Yrjö: Järjestö: Isis myy vangitsemiaan naisia sotasaaliina *YLE Uutiset*.  31.8.2014. Yleisradio. Viitattu 21.1.2016.
139. ↑  McLaughlin, Jenna: ISIS Magazine Promotes Slavery, Rape, and Murder of Civilians in God's Name *Mother Jones*.  14.10.2014. Viitattu 21.1.2016. (englanniksi)
140. ↑  Ahtokivi, Ilkka: ISIS teurastanut 230 sunniheimon jäsentä *Verkkouutiset*.  31.10.2014. Viitattu 21.1.2016.
141. ↑  Huusko, Jukka: Isis teki joukkomurhan Irakissa *Helsingin Sanomat*.  30.10.2014. Viitattu 21.1.2016.
142. ↑  Alenius, Jari: NYT: Isis kidutti mestattua toimittajaa julmasti *Ilta-Sanomat*.  27.10.2014.  Arkistoitu 28.10.2014. Viitattu 21.1.2016.
143. ↑  Henley, Jon: Victims of Isis: non-western journalists who don’t make the headlines *The Guardian*.  19.10.2014. Viitattu 21.1.2016. (englanniksi)
144. ↑  FBI: US identifies masked militant in beheading videos *BBC News*.  25.9.2014. BBC. Viitattu 21.1.2016. (englanniksi)
145. ↑  Bacchi, Umberto: Isis execution video: Young boy ordered to 'kill two Russian spies' with pistol *International Business Times*.  13.1.2015. Viitattu 21.1.2016. (englanniksi)
146. ↑  Child executioner in ISIS video ‘recognized by classmates’ in France *Russia Today*.  14.3.2015. Viitattu 21.1.2016. (englanniksi)
147. ↑  Karvonen, Hilkka: Isänsä pelastama Isisin lapsisotilas: "heillä ei ole uskontoa" *Iltalehti*.  15.11.2014. Alma Media Oy. Viitattu 21.1.2016.
148. ↑  Järvi, Matti: Saavuttiko Isiksen julmuus huippunsa? Julkaisi raa’an videon lapsisotilaista *Ilta-Sanomat*.  5.7.2015.  Arkistoitu 7.7.2015. Viitattu 21.1.2016.
149. ↑  Kokkonen, Yrjö: Lehti: Isis uhkaa tappaa kotiinpaluuta suunnittelevat taistelijansa *YLE Uutiset*.  26.10.2014. Yleisradio. Viitattu 21.1.2016.
150. ↑  Isis tappanut ulkomaisia taistelijoitaan *Helsingin Sanomat*.  30.12.2014. Viitattu 21.1.2016.
151. ↑  Summanen, Kasperi: HIV-paniikki leviää ISIS:n riveissä, sairaat pakotetaan itsemurhapommittajiksi *Verkkouutiset*.  21.8.2015. Viitattu 21.1.2016.
152. ↑  Raivio, Petri: Islamistit tuhosivat lisää muinaismuistoja Irakissa *YLE Uutiset*.  7.3.2015. Yleisradio. Viitattu 21.1.2016.
153. ↑  Vaarakallio, Sampo: ISIS käy maailmankuvien sotaa – katso ryöstökaivuun jäljet Apameasta otetuista satelliittikuvista *YLE Uutiset*.  9.3.2015. Yleisradio. Viitattu 21.1.2016.
154. ↑  Isis tuhosi 1 600 vuotta vanhan luostarin raivaustraktoreilla *Iltalehti*.  21.8.2015. Alma Media Oy. Viitattu 21.1.2016.
155. ↑  Leppänen, Mikko: Al-Qaida antoi potkut pahamaineiselle Syyrian alajaostolleen *YLE Uutiset*.  3.2.2014. Yleisradio. Viitattu 21.1.2016.
156. ↑  Isis haluaa kasvaa suuremmaksi kuin al-Qaida *Ilta-Sanomat*.  30.6.2014.  Arkistoitu 30.6.2014. Viitattu 5.10.2014.
157. ↑  Saudi-Arabian kuningas: Emme siedä terroristeja maassamme *Etelä-Suomen Sanomat*.  29.6.2014. Mediatalo Keskisuomalainen. Viitattu 21.1.2016.
158. ↑  Cockburn, Patrick: Iraq crisis: How Saudi Arabia helped Isis take over the north of the country *The Independent*.  13.7.2014. Viitattu 16.10.2014. (englanniksi)
159. ↑  Crooke, Alastair: Middle East Time Bomb: The Real Aim of ISIS Is to Replace the Saud Family as the New Emirs of Arabia *The World Post*.  2.9.2014. Viitattu 16.10.2014. (englanniksi)
160. ↑  Nyström, Erik: Isis uhkaa tuhota Hamasin Gazassa *Helsingin Sanomat*.  1.7.2015. Viitattu 21.1.2016.
161. ↑  Giglio, Mike & al-Awad, Munzer: ISIS Operative: This Is How We Send Jihadis To Europe *Buzzfeed News*.  30.1.2015. Viitattu 21.1.2016. (englanniksi)
162. ↑  Sanchez, Ray et al.: Terror cell warning as Europe scrambles to handle threats  17.1.2015. CNN. Viitattu 21.1.2016. (englanniksi)
163. ↑  Isis sleeper cells suspected in Sweden *The Local*.  17.11.2014. Viitattu 21.1.2016. (englanniksi)
164. ↑  Foto a Roma e Milano con messaggi dell'Isis: 'Siamo tra voi, in attesa dell'ora X' *ANSA*.  27.4.2015. Viitattu 21.1.2016. (italiaksi)
165. ↑  Roberts, Hannah: ISIS threatens to send 500,000 migrants to Europe as a 'psychological weapon' in chilling echo of Gaddafi's prophecy that the Mediterranean 'will become a sea of chaos' *Daily Mail*.  18.2.2015. Rooma. Viitattu 21.1.2016. (englanniksi)
166. ↑  Sherlock, Ruth & Freeman, Colin: Islamic State 'planning to use Libya as gateway to Europe' *The Telegraph*.  17.2.2015. Beirut. Viitattu 21.1.2016. (englanniksi)
167. ↑  Henrik Suni: Isis innoittaa yksinäisiä susia terrori-iskuihin – todelliset siteet jäävät löyhiksi *Helsingin Sanomat*.  20.7.2016. Viitattu 20.7.2016.
168. ↑  Romanoff, Karoliina: Isis ylpeili tiputtaneensa venäläiskoneen Egyptissä *YLE Uutiset*.  7.11.2015. Yleisradio. Viitattu 22.11.2015.
169. 1 2  Wallius, Anniina: Venäjä vahvistaa: Matkustajakoneen pudotti pommi *YLE Uutiset*.  22.11.2015. Yleisradio. Viitattu 17.11.2015.
170. 1 2  Nurminen, Jussi: Isis väittää tehneensä Beirutin tuhoisan itsemurhaiskun *YLE Uutiset*.  12.11.2015. Yleisradio. Viitattu 18.11.2015.
171. 1 2 3 4  Kuusisalo, Mikko: Libanon pidättänyt yhdeksän ihmistä Beirutin pommi-iskuista *YLE Uutiset*.  15.11.2015. Yleisradio. Viitattu 18.11.2015.
172. ↑  Kataja-Lian, Marika: Analyysi: Kun Isis iskee lähes kotiovella *YLE Uutiset*.  13.11.2015. Yleisradio. Viitattu 18.11.2015.
173. ↑  Phipps, Claire & Rawlinson, Kevin: Paris attacks kill more than 120 people – as it happened *The Guardian*.  14.11.2015. Viitattu 21.1.2016. (englanniksi)
174. ↑  Karjalainen, Tero et al.: Isisin nimissä lähetettiin lausunto: kahdeksan "veljeä" teki iskut – 128 tapettu Pariisissa – IS seuraa tapahtumia hetki hetkeltä *Ilta-Sanomat*.  13.11.2015.  Arkistoitu 14.11.2015. Viitattu 21.1.2016.
175. ↑  MTV seuraa hetki hetkeltä Pariisin iskuja: FBI auttaa tutkinnassa, Britanniassa erikoisjoukot kaduille *MTV Uutiset*.  14.11.2015. Viitattu 21.1.2016.
176. ↑  Belgian poliisi tehnyt etsintöjä Schaarbeekin kaupunginosassa – kemikaaleja, naulapommi ja Isis-lippu löydetty *Ilta-Sanomat*.  22.3.2016. Sanoma News. Viitattu 22.3.2016.
177. ↑  Rydman, Arno: Brysselin lentokentältä löytyi räjähtämätön itsemurhaliivi *Verkkouutiset.fi*.  22.3.2016. Viitattu 22.3.2016.
178. ↑  Brussels explosions: multiple casualties after airport and metro attacks – live *The Guardian*.  22.3.2016.  (englanniksi)
179. ↑  Jopa kymmeniä kuolleita Brysselin iskuissa – Yle seuraa hetki hetkeltä *Yle Uutiset*.  22.3.2016. Viitattu 22.3.2016.
180. ↑  ISIS master of jihadist propaganda (sisältää verkkovideon) *Rudaw*.  12.10.2015. Viitattu 12.10.2015. (englanniksi)
181. ↑  Stephen, Chris: US expresses fears as Isis takes control of northern Libyan town *The Guardian*.  6.12.2014. Tunis. Viitattu 21.1.2016. (englanniksi)
182. ↑  Toivola, Teemu: "Isis-taistelijat" valtasivat yliopiston Libyassa *YLE Uutiset*.  19.2.2015. Yleisradio. Viitattu 21.1.2016.
183. ↑  ISIL video shows Christian Egyptians beheaded in Libya *Al Jazeera*.  16.2.2015. Viitattu 21.1.2016. (englanniksi)
184. ↑  Keilberth, Mirco et al.: The 'Caliphate's' Colonies: Islamic State's Gradual Expansion into North Africa *Der Spiegel*.  18.11.2014. Viitattu 21.1.2016. (englanniksi)
185. ↑  Khan, M Ilyas: Can Islamic State move into South Asia? *BBC News*.  31.1.2015. Islamabad:  BBC. Viitattu 21.1.2016. (englanniksi)
186. 1 2  Afghanistan drone strike 'kills IS commander Abdul Rauf' *BBC News*.  9.2.2015. BBC. Viitattu 21.1.2016. (englanniksi)
187. ↑  Vatchagaev, Mairbek: Caucasus Emirate and Islamic State Split Slows Militant Activities in North Caucasus *Eurasia Daily Monitor*.  13.2.2015. The Jamestown Foundation. Viitattu 21.1.2016. (englanniksi)
188. ↑  Isis welcomes Boko Haram's allegiance and plays down coalition 'victories' *The Guardian*.  12.3.2015. Viitattu 21.1.2016. (englanniksi)
189. ↑  McCants 2016, s. 153–154.
190. 1 2  Järvinen, Elina: Terroristijärjestö Isis on ökyrikas.  *Suomen Kuvalehti*, 2015, nro 47, s. 11. Artikkelin verkkoversio. Viitattu 21.1.2016.
191. 1 2  Nieminen, Tommi: On neljä tapaa tuhota Isis *Helsingin Sanomat*.  22.11.2015. Viitattu 2.11.2016.
192. ↑  Sulander, Tytti: Isis elää öljyllä – Syyrian öljykentät äärijärjestön hallussa *YLE Uutiset*.  16.11.2015. Yleisradio. Viitattu 21.1.2016.
193. ↑  160 muistitikkua paljasti Isis-terroristien mykistävän salaisuuden *Uusi Suomi*.  16.6.2014. Alma Media Oy. Viitattu 21.1.2016.
194. ↑  Isis tehtailee amfetamiinia – Italian poliisi takavarikoi jättierän huumetta *yle.fi*.  1.7.2020. Viitattu 2.7.2020.
195. ↑  Maahanmuuttovirasto, käännytyspäätös (12.7.2016) *linkedin.com*. Viitattu 27.7.2016.
196. ↑  Nurminen, Jussi: Äärijärjestö Isis ottaa käyttöön oman rahan – "islamilainen dinaari muuttaa tyrannimaisen rahoitusjärjestelmän" *YLE Uutiset*.  14.11.2014. Yleisradio. Viitattu 14.11.2014.
197. ↑  Joshi, Shashank: Islamic State: Biggest threat to United States? *BBC News*.  22.8.2014. BBC. Viitattu 24.8.2014. (englanniksi)
198. ↑  Solomon, Erika: Isis: The munitions trail *Financial Times*.  30.11.2015. Viitattu 28.4.2016. (englanniksi)
199. 1 2 3 4 5 6 7 8 9 10 11 12 13  Bender, Jeremy: As ISIS Routs The Iraqi Army, Here's A Look At What The Jihadists Have In Their Arsenal *Business Insider*.  8.7.2014. Viitattu 24.8.2014. (englanniksi)
200. 1 2  Ismay, John: Insight Into How Insurgents Fought in Iraq *The New York Times*.  17.10.2013. Viitattu 24.8.2014. (englanniksi)
201. 1 2 3  Gibbons-Neff, Thomas: ISIS propaganda videos show their weapons, skills in Iraq *The Washington Post*.  18.6.2014. Viitattu 24.8.2014. (englanniksi)
202. ↑  Carter, Chelsea J. et al.: U.S. jet fighters, drones strike ISIS fighters, convoys in Iraq  9.8.2014. CNN. Viitattu 24.10.2014. (englanniksi)
203. ↑  Lister, Charles: Not Just Iraq: The Islamic State Is Also on the March in Syria *The World Post*.  7.8.2014. Viitattu 24.8.2014. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Isis (järjestö)**.
* Säilynoja, Juhana: Lähi-idän kauhu ISIS on julma ja rikas terroristijärjestö *Elävä arkisto*.  9.7.2015. Yleisradio. Viitattu 21.1.2016.
* Salloum, Raniah: Finanzbericht der Terrormiliz: Öl, Gas, Raub - die Geldquellen des "Islamischen Staats" *Der Spiegel*.  7.10.2015.  (saksaksi)
* What is 'Islamic State'? *BBC News*.  2.12.2015. BBC. Viitattu 21.1.2016. (englanniksi)